«ОҚ ЛИБОСИНГГА МУНОСИБ БЎЛ, КЕЛИНЧАК!» | Суғдиёна биринчи аёллар электрон журнали\nТаҳририятимизга интернет орқали йўлланган мурожаат жамоамизнинг ҳар бир аъзосини ўйга толдирди. Ёш қизнинг яқинда фотиҳаси бўлгани, аммо унаштирилган йигити билан никоҳланмай туриб, яқин муносабатга киришгани, иффатидан айрилиб, энди нима қиларини билмаётгани ҳақида ёзилган мактуб бизни айнан шу мавзуда мулоҳаза юритишга ундади. Зеро, яна кимдир, билмай тиканни босиб, жабрини бир умр тортмасин. Мавзу юзасидан турли соҳа мутахассисларини суҳбатга чорладик. «Оналар, қизларингизни асранг!»\nФеруза АКРОМОВА, руҳшунос : — Инсон ҳаётида турли вазиятлар юз беради. Баъзида ёшлигига бориб, қизлар бутун умр афсусланишга мажбур қилувчи машъум хатога йўл қўйишади. Бу турмушимизда учраётган ҳодиса. Кўз юмганимиз, хаспўшлаганимиз сари чуқур томир ортиб кетиши мумкин. Қиз ўстираётган оналар ёдингизда сақланг: қиз бола қулоғи билан севади! Унинг алданиб қолишию нобоп йўлларга кириб кетишига йигитнинг «ойни олиб бераман» деган ваъдалари, ширин сўзлари сабаб бўлади. Шунинг учун уларни ёшлигидан қулоғига қўрғошиндек қуйингки, келгусида юзингиз ёруғ бўлиши учун ўзини, кўзини ёмонлардан асрасин. Қуруқ гап билан иш битираман деб, хомтама бўлманг. Қизингиз балоғатга етганидан бошлаб аста-секинлик билан жинсий тарбияни йўлга қўйинг. Иккингизнинг ўртангизда ишончли муносабатлар шакллансин. Қабулимга шу муаммо билан келган қизлардан сўраб-суриштириш жараёнида она қизига жинсий тарбия, одоб ҳақида тушунча бермагани, ғўр бола эса дугоналаридан, баъзида эса дўстларидан эшитиб, никоҳдан аввал яқинликни бошлагани маълум бўлади. Зийрак оналар балоғатга етган қизларининг ўзгариб қолгани, ичимдагини топ ёки шаддод бўлиб қолишганида дарров хулоса чиқариб, зудлик билан чора кўра бошлайдилар. Яна айримлар «эгасини топдим-ку, ҳаммага маълум бўлди, зиммамдаги вазифани бажардим» деб, турмуш остонасида турган нав-ниҳолни назоратсиз қолдиришади. Ёки тўйнинг каму кўстини тўлдираман, дея бўлажак келин тизгинини ўзига топшириб қўйишади. Бу эса ўзингиз гувоҳи бўлганингиздек, ёмон оқибатларга олиб келиши, бошингиз эгилишига сабаб бўлиши мумкин. Зино ҳаётни емиради\nЮлдуз КОМИЛОВА, Мовароуннаҳр нашриёти ходими, исломшунос: — Номус деганда фақат бокиралик пардасини тушунсак, калтабинлик бўларди. Аслида бари кўздан, назарни шаҳвоний нарсалардан тиймасликдан бошланади. Аввалига оддий кўринган кўз зиноси, охир-оқибат қалбнинг булғаланишига, бу эса ўз навбатида тана зиносига олиб келади. Қуръони Каримда Аллоҳ таоло мусулмонларга хитоб қилиб: «Зинога яқинлашманглар, албатта, у фоҳиша иш ва ёмон йўлдир», деган (Исро, 32). Чунки улар зино наслу насабнинг бузилишига, оилаларнинг парчаланишига, инсоний муносабатларнинг ёмонлашувига, турли касалликларнинг тарқалишига ва бошқа балою-офатларга сабаб бўлади. Пайғамбаримиз Муҳаммад мустафо (с.а.в): «Қайси қавмда зино тарқалса, Аллоҳ таоло уларни ота-боболари билмаган касалликка мубтало қилади», деганлар. Бугунги кунда дунё бўйлаб ОИТС ва наркомания каби хасталикларнинг тарқалиши ҳам ҳадиси шарифнинг ҳаётимизда ўз исботини топаётганидан эмасми? «Чин муҳаббат нафсдан устун бўлади»\nФеруза АКРОМОВА: — Ёшлар чин муҳаббат ва эҳтироснинг фарқига боришни ўрганишлари лозим. Шунда алданиб, нафс домига тушишдан ўзларини асраган бўладилар. Ёрини чиндан севган йигит уни ўзи учун, келажакда туғилажак фарзандлари учун гард юқтирмай асрайди. Ўз нафсининг қули бўлган ожиз банда эса хирсини баридан устун қўйиб, қиздан жинсий алоқани талаб қилади. Агарки, ёнингиздаги инсон сизга беҳаё таклиф билдираётган экан, дарров хушёр тортинг. Бу муҳаббат эмас, шайтоний нафснинг чорловидир. Унга учсангиз, ҳаётингизни алғов-далғов қилиб юборувчи катта хатога йўл қўйган бўласиз. Қадриятларни қадрлаш лозим\nДилмурод ИРГАШЕВ, сексопатолог: — Келин янги хонадонга кириб келар экан, эгнидаги оппоқ либос унинг бокиралигидан, иффатидан далолат бериб туради. Бу миллатимизнинг қадриятларидан саналади. Урф-одатлар асосида эса асрий тажриба ва билим ётади. Уларга амал қилмаслик, оёғости қилиш миллатнинг таназзулига сабаб бўлиши мумкин. Бунга Европа ва бошқа чет давлатлари мисолида гувоҳ бўлишингиз мумкин. У ерларда «эркин жинсий муносабатлар» шу даражада авж олдики, ҳатто, болани дунёга келтирган она фарзандининг асл отаси ким эканлигини ҳам билмайди. Бундай палапартиш жинсий муносабатлар охир оқибат фохишабозликка олиб келишини ҳар бир онгли мавжудот тушуниши ва ундан қочиши лозим. Буни кўп бора таъкидлаганман ва қайтаришдан чарчамайман: «Эркак киши табиатан овчи бўлади, у ўз ўлжасига машаққат билан эришмас экан, ўлжа унинг кўз ўнгида қадрини йўқотади. Қизлар эса ўз навбатида унинг олдига ташланадиган луқма эмас, машаққат билан эришиладиган марра бўлиши лозим. Тажрибамдан келиб чиқиб шуни айтишим мумкинки, беникоҳ яқинликдан сўнг барпо бўлган оилаларда келинга икки ҳисса қийинроқ бўлади. Чунки йигит бир кун келиб, бўлган воқеани эслатиб, маломат қилиши мумкин. Бундан ташқари, ўзаро ишончнинг сўниши жанжал ва келишмовчиликлар зўрайишига сабаб бўлади. Шунинг учун бошига ташвиш орттиришни истамаган оқила қиз ҳар қандай вазиятда ҳам номусини асраши, оний эҳтиросга алданиб қолмаслиги лозим. Айб сендами, айб мендами энди ёр?\nДилмурод Иргашев: Аввалам бор, бокира қизга уйланиш куёвболанинг ота-онаси, жигарлари олдидаги обрўси, юзидир. Бўлиб ўтган нохуш воқеа эса тарафларнинг айби, камчилигидан далолат қилади. Аммо эркакнинг физиологик ўзига хосликларини инобатга олиб, бундай вазиятда кўп нарса аёлга боғлиқ эканлигини таъкидлаб ўтиш жоиз. У харом алоқага рози бўлмаса, ёрини ҳурмат қилган ҳар қандай йигит зинҳор қизга қўл тегизолмайди, ўзини қўлга ола билади. Вазиятни чигаллаштирмаслик учун эса ёшларга ёлғиз қолмасликни, одамлар гавжум жойларда кўришишларини тавсия қилган бўлардим. Ахир пайғамбаримиз Муҳаммад (с.а.в) бежизга: «Кимнинг Аллоҳга ва қиёмат кунига иймони бўлса, номаҳрам аёл билан холи қолмасин, учинчилари шайтон бўлади», деганлар. «Зинодан сақланиш ҳар бир мўмин ва мўминанинг вазифаси»\nЮлдуз КОМИЛОВА: — Баъзи ёшлар «Фотиҳамиз бўлди, энди турмуш қуришимиз тайин» деган калта ўй билан «асал ойини» бошлаб юборишади. Йигит ва қизнинг розилиги билан кечса ҳам, Аллоҳ ва бандалари олдида, гувоҳлар ҳузурида муносабатларини ҳалоллаб олмаганлари туфайли, бундай яқилик зино ҳисобланади. Шундай муносабатлар асносида пайдо бўлган фарзанд муҳаббатнинг эмас, зинонинг меваси сифатида қабул қилинади. Катта гуноҳлар сирасига курувчи зинодан тийилиш ҳар бир мўмин ва мўминанинг вазифасидир. Муқаддас динимизда ундан сақланишнинг йўл- йўриқлари аниқ кўрсатиб қўйилган. Пайғамбаримиз (с.а.в.) «Уйланишга қодир бўлмаган киши рўза тутсин. Чунки рўза шаҳватни кесувчидир», дедилар (Имом Бухорий). Орага сичқон тушди гулдир-гуп\nФеруза АКРОМОВА: — Энди, савол йўллаган муштарийга айтар гапим, бўлар иш бўлиб ўтган экан, аввалроқ ўйлаш керак, эди деб маслаҳат беришдан фойда йўқлигини тушуниб турибмиз. Ҳаёт эса ўз ҳолича давом этаверади. Бундан буён бўлажак эрингизнинг оғзини пойлаб яшашга мажбурсиз. «Жаҳл устида юзимга солмасмикан, атрофдагиларга айтиб қўймасмикан деб» юрак ховучлаб турасиз. Агар қайнота-қайнонангиз хабар топгудек бўлса, ҳатто пиширган овқатингизни оғзига олмаслигига ҳам тайёр туришингиз, ўзингизни кўнгилхираликларга руҳан тайёрлаб боришингиз лозим. Бўлажак куёв билан аҳдлашиб, бу воқеани бошқа эсламасликка, келгусида ҳаётингиз ҳалол ва пок муносабатлар пойдеворига қуришига келишиб олинг. Ўйлайманки, сизнинг ҳаётингиз бошқа қизларга дарс бўлади. Камола тайёрладиTwitter НравитсяSocButtons v1.5


Сулола. Долимовлар шажараси. 6-қисм. Норбековлар матбааси | Shosh.uz\nБош саҳифа » Сулола » Долимовлар шажараси » Сулола. Долимовлар шажараси. 6-қисм. Норбековлар матбааси\nЎтган асрнинг 10-йилларидан бошлаб, оилалари катталашиб қолган уч ака-ука Долимбек, Комилбек ва Каримбеклар оталари Муҳаммадаминбек ҳожи маслаҳати билан Сағбондаги жойларини алоҳида-алоҳида уч ҳовлига бўлиб, бутунлай янгитдан иморатлар қурдирадилар. Каримбек ва Комилбек ҳовлиларидаги янги уйларни ўша вақтда машҳур бўлган Тошкентнинг синчкор усталаридан Наби уста қуради. Катта гулзор ҳовли ичкари ва ташқари қисмлардан иборат бўлиб, алоҳида меҳмонхоналар бино қиладилар, махсус хоналарни европача мебель билан жиҳозлайдилар. Иккала оила учун қурилган ҳовли-бино бир хилда эди. Булардан ташқари, Каримбек ва Комилбекнинг Тошкентнинг Янги шаҳар – ўрислар яшайдиган қисмида ҳам қўралари бўлган. Кўп ҳолларда Москва, Петербург ва чет эллардан келган шериклари, мижозлари ва ҳамкорларини, асосан, шу ерда кутиб олишар ва уларга бир неча кун бемалол ишлашлари ва яшашлари учун яхши шароит яратиб беришар эди. Шаҳарнинг руслар яшайдиган қисмида бундай қўралар ҳамма ўзбек йирик бойларида бўлган (Ойбекнинг “Қутлуғ қон”, Чўлпоннинг “Кеча ва кундуз” романларини эсланг).\nМуҳаммадаминбек ҳожининг биринчи хотини Марзиядан бўлган, нисбатан камбағалроқ ўғли Долимбек қўли калталиги туфайли укалари билан баробар қурилиш бошлай олмади. Оиласи анча катталашиб қолгани учун отаси уни бўлак қилиб қўйган эди. Ҳар ҳолда, катта бойликка эга бўлган ака-ука Комилбек ва Каримбеклар нисбатан камбағалроқ бўлган ўгай акалари Долимбекни ўз ишларига кўпда аралаштирмаганлар. Муҳаммадаминбек ҳожининг 1892 йилда туғилган кенжа фарзанди Абдураҳмонбек эса жисман заифроқ бўлиб, ота-онаси билан бирга яшар эди. Уни акалари узоқ муддат Қримдаги энг эътиборли санаторийларда даволатишган, ҳатто Истанбулда ўқитишган, аммо унинг ўқишга ҳам у даражада иқтидори бўлмаган, кўринади: ўқишни ташлаб келган.\n1914 йилнинг 4 апрелидан Тошкентда Туркистон зиёлиларининг энг севимли нашрларидан бўлмиш “Садойи Туркистон” газетаси Каримбек Норбековнинг яқин дўсти, биринчи ўзбек замонавий юристи Убайдуллахўжа Асадуллахўжаев (1885 – 1938) муҳаррирлигида Норбековлар матбаасида нашр этила бошланди. Газетани ташкил қилиш, уни иқтисодий жиҳатдан: катта ҳажмда қоғоз, бўёқ, ҳарфлар ва бошқа анжомлар билан таъминлаш Комилбек ва Каримбек Норбековлар зиммасида бўлган, долзарб масалаларга бағишланган мақолалари билан газета саҳифаларида қатнашиб турганлар. Каримбек ўзининг “Бизим ёшларга миллий тарбия” мақоласида ёшлар тарбиясига миллат ва миллият масаласи нуқтаи назардан қарайди. Муаллиф қалбини эзган нарса миллатдошларининг хору залолатда, фақирликда яшашлари миллий ифтихор-ғурурнинг йўқлигида, ҳақ-ҳуқуқларини билмасликларида ва айниқса уларнинг илм-маърифатдан маҳрум этилганликларида эди. Мана, унинг мазкур мақоласидаги дил сўзлари: “Қариндошлар! Бу тарбия эса болаларимизни миллатимизнинг шаън ва шарафин сақлайдургон даражада қилиб ўқутмакдур. Шаръи шарафимизнинг буюришига биноан болаларимизни ўқутмоқ барча мусулмон қардошларга фарздур. Болаларин ўқутмай қолдиргани учун ота-оналар айблидурлар. Ислом шариатида ўқушдан қайтмоқ учун ҳеч бир узр йўқдур. Шундай бўлса, барчаларимиз болаларимизни ёшликдан ўқутиб, келажакда номусли, тарбияли ва миллатни суювчи бир инсон бўлишларига ҳаракат қилайлук! Эй қариндошлар! Ўйлаб кўрингиз; ўқумаган болалар тавфиқсиз бўлурлар, ота-онанинг қадрини билмаслар, улуғларга таъзим ва кичикларга шафқат қилмаслар, сўнгра ёмон ишларга кириб, ичкилик, қимор ва шунга ўхшаган ҳаром ишлардан қайтмайдурғон бўлуб, бора-бора ўзларининг ислом динида яшаганларин ҳам билмай бошларлар. Ҳурматлуларим! Ибрат кўзларингизни очиб қарасангиз, шояд, кўзларингиздан милдираб ёшлар тўкилур. Чунки тирикчилик жиҳатидан қарағанда, бизим мусулмонлар йиғланадурғон ва ачинадурғон бир ҳолдадурлар. Масалан, қоровулчи, ойлиқчи, йиллиқчи, ташишкачи, ҳаммолчи ва бошқа шундай оз оқча ва қаттиғ меҳнат ила кўблари умр ўткарадурлар. Қисқаси, қайдағина қарасангиз, бизнинг мусулмонларнинг ёш ва қарилари бошқаларнинг қули манзиласида бўлуб хизмат этмоқдадурлар. Ушбуларнинг ҳаммасин бош сабаби ўқумағонлиқ ва миллий тарбиясизликдур. Қариндошларим! Яна соф кўнгилларингиз ила бизим ёшларга қарангиз. Бизим ёшлар ёз ва қиш демай, доим самоварчиликда қолиб, бекорчилик ва сафсата сотишдан бўшамайдилар. Ҳурматлу ота-оналар! Жонингиздан азиз фарзандларингизни шундай бўлишларига кўнгилларингиз асло рози бўлмаса керак, балки ҳар қайсингиз яхши бўлишларини хоҳлайсиз. Буларни яхши қилиш янги мактабда ўқуш илагина бўладур. Ҳурматли қариндошлар! Ҳолларимизга тушуниб қарайлук. Яқинда камина бир ишим бўлуб, Тошканд “Окружной суд” маҳкамасига бориб эдим. Каттақўрғонлик мусулмон савдогарларнинг бир катта жанжаллари кўрилур экан. Мазкур шаҳардан келган йигирма нафарга яқин гувоҳларнинг ҳар қайсиларига судлар: “Сўзлаган сўзларингиз учун қўл қўйингизлар” деганларида, ул жаноблар: “Қўлимиз йўқ, ёза билмайдургон авоммиз”, деб жавоб бердилар. Бу жанобларнинг бошларида катта салла ва устларида олабайроқ чопонлар бўла туруб, ўз исмларини ҳам ёза билмаганларига ниҳоятда қаттиқ уёлдук. Шариатимиз жиҳатидан қарағанда, бу иш жуда ор ва номусдур. Чунки ислом шариатида бўлғон мусулмон эр ҳам хотунларнинг билимли ва маърифатли бўлишлари лозимдур. Шундай бўлса, ҳар қайсимиз динимизнинг устимизга юклаган фарзини адо қилганлардан бўлайлик десак, ҳеч шубҳасиз, букундан бошлаб жонимиздан азиз бўлган фарзандларимизни ўқутайлик. Дунёда бахтли ва охиратда юзларимиз оқ бўлуб, жаноб Ҳақнинг ризолиғиға етушмакни хоҳласак, болаларимизни ўқутайлик, ўқутайлик ва ўқутайлик!”\nКаримбек Норбеков мақолаларида мактаб ва матбуотга миллатни миллат қилувчи, уни тараққий этган халқлар билан ҳамқадам қилувчи, унинг шарафини улуғловчи асосий восита деб қаради. Шунинг учун ҳам унинг кўпроқ амалий фаолиятида усули жадид мактаблари очиш, матбуотни халқ ҳаёти билан боғлаш ҳал қилувчи аҳамият касб этди.\nPrevious Кутубхоналар. З.М. Бобур номидаги Андижон вилоят универсал илмий кутубхонаси\nNext Академия наук в интеллектуальной истории Узбекистана. Глава I. Часть 1. У истоков Академии наук Республики Узбекистан: Поиск и формирование\nPost Views: 155 Тошмуҳамедов Тўлаган Расулович – Зоҳида аммам ва Тошмуҳаммад поччанинг энг катта ўғли, …


Ўзбек киносининг энг қиммат фильми премьерага тайёр. Фильмнинг яралишига ишонишмаганди! (ФОТО) - 6 Мая 2016 - www.SheJoT.CoM\nГлавная » 2016 » Май » 6 » Ўзбек киносининг энг қиммат фильми премьерага тайёр. Фильмнинг яралишига ишонишмаганди! (ФОТО)\nШундай қилиб, "Ўзбеккино” Миллий агентлиги сўнгги йилларда Марказий Осиёда илк бора тарихий эртак жанрига қўл уриб, "Ойқиз эртаги” номли фильмни суратга олганлигини эълон қилди.\n"Сценарийни ёзиб, бадиий кенгашга топширганимизда шу фильмни "Ўзбекфильм”да яратиш мумкинми, ўзингни кўзинг етяптими, яна бир ўйлаб кўрасанми, деган саволлар ҳам бўлди. Олдимизда иккита йўл бор эди ёки ҳақиқаттан ҳам шу ишни жуда ажойиб қилиш керак ёки умуман қилмаслик керак. Ўша вақтда яъни сценарийни топширган вақтимизда ўзимизга ишончимиз баланд бўлгани учун фикримиздан қайтмадик”, – дейди фильм режиссёри Акбар Бектурдиев.\n"Маиший ҳаётимиз ҳақида фильм суратга олсак ҳам бир актёрнинг либоси учун анча маблағ сарфланади. Бу фильмда эса юзлаб актёрлар учун махсус тарихий либослар тайёрланди. Бу кийимлар уларнинг образи, характери, типажидан келиб чиқилиб яратилди, ҳаттоки қуролининг сопигача ўйланди. Бу учун жуда катта маблағ, вақт керак бўлди. Фильм тайёргарлик жараёни, декорациялар қуриш, фильмдаги махсус эфектлар ва монтаж жараёни ҳам яхшигина вақт ва маблағни талаб қилди. Бундан ташқари ушбу фильмни энг сўнгги техникалар билан юқори даражада ишлашга эришдик. Фильмни 4К форматда суратга олдик, Dolby Surround 5.1. форматига мослаб овозлаштирдик, жуда кўп саҳналарда махсус эффектлардан фойдаландик.Фильм фэнтези жанрида бўлиб,унда севги-муҳаббат, ёвузлик ва адолат каби мавзулар очиб берилган.”\nФильмдаги воқеалар Саранг маликаси Ойқиз томонидан ҳикоя қилинади. Режиссёр ушбу фильмга даставвал "Чўл маликаси” дея ном қўйишни ўйлайди, аммо кейинчалик унинг фикри "Ойқиз эртаги”да тўхтайди.


Қозоғистонда қўлга олинган ўзбекистонлик фуқаро Ўзбекистонга экстрадиция қилинди\n09 март 2021, Тошкент вақти: 06:17\nоктябр 29, 2004\nҚозоғистон Миллий хавфсизлик қўмитаси вакилининг бугун билдиришича, икки ойлар муқаддам мамлакатнинг жанубий вилоятларидан бирида диний экстремизмда айбланиб, ўзбекистонлик фуқаро қўлга олинган. Қозоғистон томонининг маълум қилишича, у асли намаганлик, Одилжон Мўминов исмли фуқародир.\n28 октябр куни Одилжон Мўминов Ўзбекистонга экстрадация қилинди. Аммо ҳозирда қозоғистонлик кузатувчилар ва айни вақтда миллий хавфсизлик қўмитаси вакиллари ҳам бу фуқаронинг кейинги тақдиридан хавотир билдирмоқда. Улар Одилжон Мўминов ҳақиқатда ҳам диний экстремистик фаолият билан шуғулланганми ёки оддий тақводор, диндор одамми — шу масалага охирига қадар ойдинлик киритилмаслиги мумкинлигидан ташвишда.\nХўш, қозоғистонликларнинг бу хавотирида қанчалик жон бор ва Одилжон Мўминов қачон, қай тариқа қўлга олинди?\nҚозоғистон Миллий хавфсизлик қўмитасининг жанубий вилоятлар бўйича департаменти маслаҳатчиси Нурлан Тасқинбоевнинг айтишича, 1999 йилнинг март ойида Ўзбекистон ҳуқуқ-тартибот органларидан диний-экстремистик фаолият билан шуғулланганликда гумон қилинган ва Қозоғистонга ўтиб кетган ўзбекистонлик фуқаро ҳақида ахборот олинган. Мана шу ахборотга асосланган ҳолда текширув олиб бораётган Қозоғистон Милий хавфсизлик қўмитаси вакиллари бир ой муқаддам бу фуқарони қўлга олди, дейди Нурлан Тасқинбоев, “Озодлик” радиоси қозоқ хизмати мухбирига:\n“Бу фуқаро 2004 йилнинг 1 сентябрида қўлга олинган, асли Ўзбекистоннинг Наманган вилоятида туғилган Одилжон Мўминовдир. Прокурор санкциясига биноан унинг уйида тинтув ўтказилганда, диний мазмундаги адабиёт ва аудио кассеталар топилди. Биз бу ҳақда Ўзбекистон томонига маълум қилдик ва улардан тегишли тартибдаги ҳужжатларни олганимиздан сўнг, шу йил 28 октябр куни халқаро шартномаларга асосланган ҳолда Одилжон Мўминовни Ўзбекистонга экстрадиция қилдик”.\nЭндиликда Ўзбекистон томони уни диний экстремистликда айблайдими ёки бошқа айблов қўядими, бу албатта, у томоннинг ҳукмида, дейди Нурлан Тасқинбоев:\n“Бироқ, Ўзбекистонда бир ваҳҳобийлик, бир “Ҳизб ут-Таҳрир” ҳаракатлари ҳақида гапириб қолишади. Президент Каримов ҳам бир гал у, бир гал бу диний оқим ҳақида кўп гапира бошлаганини эшитиб қоламиз. Ўзбекистонда ҳар икки диний оқим вакилларига бирдай қарашади. Лекин менинг фикримча, бу оқимлар бир-биридан мутлақо фарқ қилади. Ваҳҳобийлик бошқа,” Ҳизб ут-Таҳрир” бутунлай бошқа”.\nҚозоғистонлик сиёсатчи Азимбой Ғали экстрадация қилинган ўзбекистонлик фуқаро тақдири бўйича ўз фикрини билдирар экан, авваламбор аниқлаб олиш лозим — бу фуқаро ҳақиқатда ҳам диний экстремистми ёки оддий бир тақводор, диндор одамми, деган саволни ўртага ташлади.\n“Бир тоифа одамлар фақат тоат-ибодат билан машғул, илм олаётган бўлиши мумкин. Яна бир тоифа одамлар бор, ҳақиқатда экстремистик фаолият билан шуғулланиб юради. Буни ажратиб олиш лозим. Ўзбекистонда эса мамлакат Президенти ўзига сиёсий мухолиф вакилларни ҳам диний-экстремизмда айблаб, жиноятчига айлантираётганини кузатаяпмиз”.\nСўнгги вақтларда қозоғистонлик сиёсатчи Азимбой Ғали каби аксарият сиёсий таҳлилчилар Ўзбекистонда сиёсий мухолифат вакиллари ҳам диний экстремизмда айбланиб, қамалаётгани ҳақидаги фикрларни билдиришмоқда. Биз айни фикрларга муносабат билдиришини сўраб, ўзбекистонлик инсон ҳуқуқлари ҳимоячиси Суръат Икромовга юзландик. Суръат Икромов биз билан суҳбатда бундай фикрларни билдирди:\n“1999 йил, 16 февралдаги воқеаларни эсга олайлик. Аввалига Президент буни суиқасд, деб билди. Кейин диний экстремистлар иши, яна бироз ўтиб, “Эрк” партияси етакчиси Муҳаммад Солиҳ иши, деб ҳисобланди. Худди шу ҳолатни ҳозир ҳам кўриш мумкин. Тошкентда бўлган охирги портлашларни, асосан, диний экстремистлар гуруҳи қилди, деб ҳисобланаяпти. Яқинда эса бунда “Бирлик” партияси ҳам қатнашган, деган гаплар айтилди”.\nМинтақа кузатувчилари томонидан Ўзбекистонда Ваҳоббийлик ва “Ҳизб ут-Таҳрир” диний оқимларига бир хилда айбловлар қўйилаяпти, деган фикрларни эса суҳбатдошимиз тасдиқлади. Унинг айтишича, Ваҳҳобийлик ва “Ҳизб ут-Таҳрир” диний оқимларига алоқадорликда айбланган шахсларнинг деярли ҳаммасига, Ўзбекистон Республикаси Жиноят Кодексининг, асосан, 159, 244 моддаларига биноан айб қўйилмоқда.\n“Ваҳоланки, қўлга олинганларнинг яқинлари билан суҳбатлашганимизда, уларда давлат тузумига тажовуз ёки қўлга қурол олиш ҳақида ҳеч қандай мақсад бўлмаганини айтишади. Яъни маълум бўладики, улар оддий намозхон, тақводор одамлар. Мана ҳозир Тошкент вилояти судида тўртта судланувчига бир вақтнинг ўзида учта диний оқим аъзоси, деб айб қўйилган. Ваҳоланки, бир одам бир вақтнинг ўзида учта диний ташкилотга аъзо бўлиши асло мумкин эмас”.\nШунинг ўзиёқ, диний экстремизмда айблаш аксарият сохта айбловларни тиркаш орқали уюштирилаётганини кўрсатиб турибди, дейди ўзбекистонлик инсон ҳуқуқлари ҳимоячиси Суръат Икромов.


Энг йирик медиатармоқлар – Facebook, Instagram ва WhatsApp платформаларига эгалик қилувчи компания ўз номини Facebook'дан Meta'га ўзгартирди. Ҳа, дунёда нафақат кичик ва ўрта, балки гигант компаниялар ҳам турли сабабларга кўра ўз номларини ўзгартириб туришади.\nLG ҳар доим ҳам LG бўлмаган\nМаиший техникалар соҳасида йирик компаниялардан бири LG ҳар доим ҳам шундай аталмаган. Бундан олдин LG'нинг асоси GoldStar компанияси бўлган ва 2003 йилга келиб Lucky ва Goldstar компаниялари қўшилувидан ҳозирги гигант пайдо бўлди. Ҳануз кўп уйларда Goldstar маиший техникаси учраб туради.\nЯнги ном компанияга катта муваффақият келтирди ва бугунги кунда LG 200 минг ортиқ ходимлар, дунёнинг 80 дан ортиқ мамлакатларида 200 дан ортиқ ваколатхоналарга эга.\nGoogle'ми ё Alphabet?\nСергей Брин ва Ларри Пейж 1996 йилда гаражда асос солган қидирув тизими 1998 йилга келиб расман Google номи билан қайд этилди ва шиддат билан ривожлана бошлади. 2004 йилда акциялари биржага чиқарилган Google қиймати муттасил орта бошлади ва анча вақт дунёнинг энг қиммат компанияси/бренди бўлиб турди.\n2016 йилда эса компания номи Alphabet'га ўзгартирилди. Google номи эса қидирув тизими сифатида сақланиб қолаверди.\nPepsiCola – Брэд ичимлиги\n1893 йилда америкалик доришунос Калеб Дэвис Брэд томонидан ўйлаб топилган бу ичимлик дастлаб жуда оддий “Брэд ичимлиги” (Brad’s Drink) номи билан сотувга чиқарилган.\nБиз билган “PepsiCola” номини ичимлик таркибидаги пепсин туфайли 1898 йилда олган ва ҳануз шу ном билан сотиб келиняпти.\nNike ҳам Nike эмасди\n1964 йилда талаба Фил Найт томонидан асос солинган компания дастлаб Blue Ribbon Sports номи билан аталган. Бутун дунёга танилган ва энг қиммат спорт брендларидан бирига айланган Nike номига эса 1978 йилда ўтилган.\nDatsun компанияси 1981 йилда барча янги маркаларни ягона ном остида бирлаштириш учун янги ном топишга қарор қилди. Лекин ўша пайтда Datsun номидан воз кечилиши миллионлаб доллар зарар келтирган ва кескин танқидларга сабаб бўлган. Аммо вақт ўтиб Nissan номи ҳам кучли брендлардан бирига айланди, компания автомобил саноатининг етакчиларидан бири ҳисобланади.\nMeta – янги ном ва янги бош оғриқлар\nFacebook компанияси ўз номини Meta дея ўзгартиргани сабаблари энди кўпчиликка маълум. Гарчи Цукерберг Meta эндиликда бутунлай янги босқичга чиқиши ва қатор технологик ишланмаларни тақдим қилишини билдирган бўлса-да, кўпчилик мутахассислар аслида Facebook можаролардан зерикканини тахмин қилмоқдалар.\nЛекин ном ўзгариши ҳам ўзига хос муаммоларни келтириб чиқарди. Дастлаб Аризонадаги ноутбуклар ва аксессуарлар сотиш билан шуғулланувчи Meta PCs фирмаси Meta савдо белгисига ҳуқуқни август ойидаёқ қўлга киритгани маълум бўлди ва энди компания ўз номидан фойдаланиш ҳуқуқини Марк Цукербергга 20 млн долларга сотмоқчилигини билдирди.\nБундан ташқари, Оҳайо штати прокуратураси Марк Цукербергнинг Meta (аввалги Facebook) компаниясини судга берди. Даъво компаниянинг собиқ ходимаси Фрэнсис Хауген кўрсатмаларига асосланган. Даъво аризаси штатнинг пенсия компанияси OPERS ва Meta’нинг бошқа инвесторлари томонидан берилган. Улар ўзлари кўрган зарарни 100 млрд долларга баҳолашмоқда.\nДаъво аризасида компания ўз алгоритмлари борасида ёлғон хабар бергани ва ўз дастурлари фойдаланувчиларга етказиши мумкин бўлган зарарни яширгани айтилган. Даъвогарларнинг таъкидлашича, компания раҳбарияти акциялар нархини ошириш мақсадида ўз дастурларининг “хавфсизлиги, ҳимоялангани ва маълумотлар махфийлигини таъминлашини” айтиб, қимматбаҳо қоғозлар ҳақидаги қонунни бузган.\nЮртимизда ҳам турли сабабларга кўра номлари ўзгарган гигантлар бор. Уларнинг энг машҳурлари уяли алоқа компанияларидир. Ҳозирги UMS қачондир МТС ва ундан ҳам олдин “Ўздунробита” эди. Билайн фойдаланувчилари орасида ҳануз Unitel атамаси учраб туради. UCELL эса бир вақтлар COSCOM номи билан машҳур бўлганди.\n17:36 / 03.11.2021\nMeta номи эгаси Facebook’дан 20 млн доллар талаб қилди\n07:25 / 03.11.2021


МЮ Дембеле учун қанча ажратди?\n12 май, 2020, 17:26\nТеглар:Манчестер Юнайтед | Мусса Дембеле | Лион\nУни АПЛга олиб кетишмоқчи.\n"Манчестер Юнайтед" клуби "Лион" ҳужумчиси Мусса Дембеле учун 70 миллион евродан воз кечишга тайёр. Бу ҳақда Express нашри хабар бермоқда.\nЮқоридаги манбага кўра, 23 ёшли французнинг хизматларига шахсан жамоа бош мураббийи Уле Гунар Сульшер қизиқмоқда. Норвегиялик мутахассис ҳатто Дембелени кузатиш учун "Лион"га жамоа скаутларини ҳам юборган.\nДембелега эса "Челси" ҳам харидор бўлмоқда. "Лион" Жан-Мишель Олас коронавирус пандемияс туфайли юзага келган инқирозни бартараф этиш мақсадида жамоанинг айрим етакчилари трансферга қўйилиши ҳақида маълум қилган эди. Улар орасида Мусса Дембеле ҳам бор.\nМЮ ҳужум учун оладиган тўрт футболчи номини эълон қилди\n"Манчестер Юнайтед"нинг янги тўпурари ким бўлиши аниқ\n"Лион" бунга мажбур бўлмоқда


ҚАРШИНГИЗДА ШИЗОФРЕНИК ТУРГАНЛИГИНИ 7 ТА БЕЛГИСИ\nШизофрения билинтирмасдан ривожланиб инсоннинг хақиқий башарасини яширади. Касалликни назорат остига олиш мумкин, аммо у жуда яхши ниқоблангани учун кўп холларда фарклаш қийин бўлади.\nШизофрения – оғир рухий касаллик бўлиб, турли шаклларда намоён бўлади. Унинг асосий белгиси инсоннинг хақиқатни ва ўзини англаш тасаввурини бузилиши хисобланади.\nШизофрения қайдан пайдо бўлишини хеч ким айта олмайди, аммо асосий сабаб ирсият, фон яратувчи холатлар касаллик ва стресс деб қаралади.\nАфсуски кўпчилик инсонлар ўз вақтида мутахассисларга мурожаат қилмайди. Бу психиатрия хақидаги уйдирма ва қўрқувлар тарқалиши билан тушунтирилади. Шунингдек, шизофреникларнинг ўзини касал деб хисобламайди, аксинча ўзининг буткул соғлигини таъкидлаб, фақат уларгагина дунёнинг хақиқий сир-асрорлари маълум деб хисоблайди ва ўзига топширилган буюк миссия (топшириқ) ни кундалик югур-югурлардан устун қўяди.\nШизофрениянинг кичик белгиларида инсон рухий ёрдам олмайди, касаллик эса аста-секин кучая боради ва хаётини забт эта боради.\nШизофрения психиатрияда кўп қўйиладиган ташхис бўлишига қарамасдан, унинг шаклларига хар бир психиатр хам тушуна олмайди. Оддий одам учун энг асосийси касалликнинг хавфли белгиларини илғай олиш ва беморни врач қабулига боришга унинг кўригидан ўтишга ишонтира олиш хисобланади.\nШизофрения қандай бошланади?\nШизофрениянинг бошланғич белгилари қийин аниқланиб, ўртача 18-35 ёшларда намоён бўлади. Айрим холларда шизофрения белгилари болалик ва ўсмирлик даврига тўғри келиб, кўпинча бу даврдаги болалар хулқидаги ғайриоддийлик балоғат ёши билан боғланади.\nБунда беморлар одамови бўлиб қолади, атрофдагилар билан алоқасини узади, илгари қувонтирган нарсларга қизиқиши сўнади. Айрим холларда жисмоний хиссиётлари ўтмаслашади: очликни сезмайди, ювиниш, кийимини алмаштириш кераклигини унутади. Оддий таклиф ва илтимосларга катта таъсирланиш ва агрессия билан жавоб қайтаради.\nЮқорида келтирилган белгилар ташхис қуйиш учун сабаб бўла олмайди, аммо вазиятни жиддий бахолаб, беморни рухшуносга кўрсатишга, стресс ва рухий травмаларни осонроқ енгишга ёрдам беради.\nШизофрениянинг асосий белгилари\nХақиқий шизофрениянинг икки турдаги белгилари мавжуд. Ташхис қўйиш учун ёки битта катта ёки иккита кичик белгиларини мавжудлиги кифоя қилади:\nШизофрениянинг катта белгилари:\n1. Фикрлар акс-садоси. Бемор атрофдагилар унинг фикрлари билан бошқара олади (фикрларини ўқийди, уларни ўчира олади, ёки кераксиз маълумотларни жойлаши мумкин) деб хисоблайди.\n2. Таъсир ўтказиш хадиги. Бемор ўзини кимдир бошқараётгандек хис қилади. Ўзини программалаштирилган, гипноз қилинган ва нурлар орқали таъсир ўтказилаётган каби сезади. Айрим пайтларда бемор бу холатни бошқаларда сезади, «хамма алдангану» фақат у хақиқатни билишини айтади.\n3. Овозли галлюцинациялар. Бемор бошида турли хил овозларни эшитади. Кўринмас одамлар билан гаплашади. Бу «овозлар» бемор билан оддий мулоқот қилиши хам мумкин, бирор бир нарсани гапириши хам мумкин, ёки кандайдир кўрсатмаларни хам бериши мумкин.\n4. Алахлаш ғояларига бемор қатъиян ишонади. Рептилоидлар фитнаси, дунёни ўзга сайёраликлар эгаллаши ёки узоқ цивилизациялардан турли хил мурожаатлар тушишига ишонади.\nШизофрениянинг кичик белгилари:\n1. Турғун галлюцинациялар. Бу кўрув иллюзиялари бўлиб кўриб турган хақиқий нарсаларини нотўғри бузиб талқин қилишдан иборат. Масалан кўчада юрган одамлар оёғида туёқ ўсиб чиқаётганини ёки креслога илиниб турган шарфни худди тирикдек хис қилшади.\n2. Тушунарсиз нутқ. Бемор қандайдир мухим нарсалар хақида гапиради ва бунда ўзи тўқиб чиқарган сўз ва ибораларни қўшиб юборади. Беморнинг гаплари орасида мантиқий боғлиқлик бўлмайди.\n3. Секинлаган реакциялар. Бемор атрофга реакция билдирмайди. Ступор холатига тушади. Узоқ вақт бита нуқтага қараб ўтириши, ёки қимирламай ётиши хам мумкин.\n4. Негатив симптомлар. Инсон турли эмоциялари (хис-туйғуларини) йўқотади, ишига бўлган қизиқиши сўнади, атрофдагилар билан мулоқоти кескин камаяди,\nСанаб ўтилган белгилар беморни врачга учраши учун мухим сабаб хисобланади.\nИнсонда шизофрения белгилари бўлса нима қилмоқ керак?\nШизофрениянинг айрим шакллари қўзиш даврлари билан кечади. Бу даврда касаллик белгилари айниқса кучли ифодаланади ва бемор хақиқатни англамайди. Беморлар ўз дунёсида нима қилаётганини англамайди ва уларнинг хулқини башорат қилишни имкони бўлмайди. Бемор ўзига ва атрофдагиларга агрессив бўлиб қолади.\nБундай пайтларда беморни алахлаётганини, бошидаги овозлар хақиқий эмаслигини тушунтиришга харакат қилиш нотўғри. Биринчидан улар ишонмайди. Иккинчидан бундай буён улар Сизни ўз душмани деб хисоблайди.\nАгар бемор ўз онгида дунёни ўзга сайёраликлардан «қутқариш» миссиясини бошлаган бўлса, сиз хам ўзингизни «агрессорларга қарши курашувчи агентман» деб таништириб унга ёрдам бераётганга ўхшашга харакат қилинг. Шу йўл орқали беморни шифокор кўригига олиб боришга йўл топинг.\nЗамонавий тиббиёт шизофрениянинг бир қатор турларини тўла даволаш имкониятига эга.\nСентябр 20, 2017 7335 6 Рукн ПСИХИАТРИЯ


«Коронавирус нима эканини энди билдим» – Трамп вирус юқтирганидан сўнг иккинчи марта видеомурожаат йўллади - Zamin.uz\nАҚШ президенти Дональд Трамп коронавирус юқтирганидан сўнг иккинчи марта видеомурожаат йўллади. АҚШ етакчиси мурожаатни Твиттердаги саҳифасида эълон қилди.\n«Бу жуда қизиқарли тажриба. Коронавирус ҳақида кўп нарса билиб олдим. Унинг нима эканини энди, уни ўз танамда ҳис қилгач билдим. Бу шунчаки китобларда айтиладиган нарса эмас, ҳақиқий мактаб бўлди. Унинг нима эканини мана энди тушуна бошладим. Бу ҳақда батафсил айтиб бераман.\nШифокорлар, ҳамширалар, бу ерда ишлаётган барчага раҳмат демоқчиман. Менинг кўчага, сизнинг олдингизга чиқишим кутилмаган бўлгандир. У ерда менинг исмим ёзилган байроқларни кўриб жуда хурсанд бўлдим. Одамлар Американи севишини кўриб, бундан илҳомландим.\nБир нарсани яна таъкидламоқчиман, мен АҚШни ва унда бўлаётган воқеаларни яхши кўраман, раҳмат», деб якунлаган мурожаатини Трамп.\nБу 2 октябрда коронавирус юқтиргани аниқ бўлган Трампнинг иккинчи видеомурожаати бўлди. Биринчи мурожаатида Трамп ўзини яхши ҳис қилаётганини маълум қилганди. АҚШ президенти иккинчи мурожаатидан аввал касалхонадан «қочиб чиқиб», уни қўллаётган тарафдорлари олдига чиққан эди.\nЭкспертларнинг таъкидлашича, Трамп тарафдорлари олдига чиқиш ва даволанишнинг тўрт кунида икки марта видеомурожаат йўллаш орқали ўзи ҳақидаги миш-мишларнинг олдини олишни кўзлаган. Чунки ОАВда Трампнинг аҳволи ёмонлашгани ҳақида хабарлар тобора кўпайиб бормоқда. Масалан, Трампга дексаметазон препарати тайинлангани ҳақидаги хабар бундай миш-мишларни янада кўпайтирди.\nДональд Трамп 2 октябрь куни ўзи ва рафиқасида коронавирус аниқланганини хабар қилганди. У олдинроқ ўзи билан сайловолди ташвиқот сафарида бирга бўлган маслаҳатчиси Ҳоуп Ҳиксда коронавирус аниқлангач, карантинга кетган эди. “Замин” янгиликларини “Telegram”да кузатиб боринг


Тимошенко Яценюкни жиноий жавобгарликка тортишга чақирди\nУкраина Радасининг “Батьківщина” бирлашмасидан сайланган депутати Юлия Тимошенко “112 Украина” телеканали эфирида мамлакатнинг 2015 йилдаги даромади иқтисодий ўсиш ҳисобидан эмас, инфляция ҳисобидан олинганини таъкидлади.\n“Ростини айтсам, мени бош вазир қўрқитмоқда. Бу одамнинг ҳуши жойи эмас хаёлимда. Қўлимда рақамлар бор. У 2015 йилда инфляция 26.7 фоиз инфляция бўлишини режалаштирган экан, бир тасаввур қилиб кўринг. Амалда эса 45.8 фоизга эга бўлди”, - деди Тимошенко.\nУнинг сўзларига қараганда, инфляция кутилганидан икки баробар каттароқ бўлган экан, бу бюджетнинг инфляция ҳисобидан шиширилганинини кўрсатади: “Бу даромад аслида даромад эмас. Бу зарар. Шу боис улар иқтисодиёт ҳисобидан эмас, инфляция ҳисобидан олинган деяпман. У одамларни қашшоқ қилиб қўйди, нархларни шундай кўтардики, одамлар харид қила олмай қолди”.\n“Украина ҳукумати раҳбари Арсений Яценюк ЯИМ тушишини 5.5 фоиз даражасида бўлишини кутган эди, аммо реал сон 9 фоизга яқинлашди. Бундай нотўғри хатти-ҳаракатлари учун бош вазир жиноий жавобгарликка тортилиши лозим”.\n“Бош вазирни жавобгарликка тортиш керак бунинг учун, - таъкидлади собиқ бош вазир. – Маъмурий эмас, жиноий. Чунки мамлакат ҳеч қачон вайрон бўлмаганидек вайрон бўлмоқда”.


Жалил Кимсанов ва яна икки нафар футболчимиз Тожикистон клубига йўл олишди\n31 март, 2020, 17:40\n"Регар-Тадаз" ўз сафини ўзбекистонлик футболчилар билан кучайтирди.\nКоронавирус кириб бормаган кам сонли мамлакатлардан бири бўлиб турган Тожикистонда футбол бўйича янги мавсум бошланиш арафасида. Аниқроғи, 5 апрель куни дастлабки тур ўйинлари ўтказилади.\nГап шундаки, Тожикистоннинг бой тарихига эга бўлган клубларидан бири – Турсунзоданинг “Регар-Тадаз” жамоаси уч нафар ўзбекистонлик футболчиларни ўз сафига қўшиб олди. Ўтган мавсумни “Андижон”да якунлаган ҳимоячи Жалил Кимсанов жорий йилни яна қўшни юрт чемпионатида ўтказади. Ёдингизда бўлса, у ўтган йилги мавсум бошида Душанбенинг “Истиқлол” жамоасида тўп сурганди ва биринчи даврадан кейин у ердан кетганди. Энди эса ушбу футболчимиз Турсунзода жамоасида ўйнайди.\nШунингдек, ўтган йилги мавсумни Самарқанднинг “Динамо” жамоасида ўтказган ярим ҳимоячи Сардор Эминов ҳам “Регар-Тадаз” шарафини ҳимоя қилади. Аслида ушбу ярим ҳимоячи илгари ҳам Тожикистон чемпионатида ўйнагани билан мухлисларнинг ёдида қолган бўлса ажаб эмас.\nУшбу жамоа аъзосига айланган яна бир ҳамюртимиз эса ҳимоячи Фаррух Нурлибоевдир. Ўз вақтида миллий терма жамоамизга номзод бўлган ва ҳаттоки 2011 йили Вадим Абрамов бошчилигидаги терма жамоамиз билан бирга Қатардаги Осиё Кубогига борган ушбу ўйинчи кейинчалик бир қатор клубларда ва биринчи лигада фаолият кўрсатиб юрди. Бу йил эса у ҳам ўз омадини четда синаб кўриш мақсадида “Регар-Тадаз” шарафини ҳимоя қилишга қарор қилди.\nЭслатиб ўтамиз, 5 апрель куни старт оладиган янги мавсумнинг илк турида “Регар-Тадаз” жамоаси сафарда “Кўктош” билан куч синашади.


Дорул-Ислом веб саҳифаси - Ўзбек тили\nДорул-Ислом веб саҳифаси\nРиёз шаҳрининг Рабва маҳалласида жойлашган диний тарғибот идораси қошидаги Дорул-Ислом веб саҳифаси islamhouse.com 2007 йилда WSA томонидан ўтказилган "Жаҳон бош соврини" мусобақасида электрон маданият соҳасида Ўрта шарқ ва араб давлатлари орасида биринчи ўринни эгаллади.\nБу хабар "Жаҳон бош соврини" WSA ташкилотининг раиси профессор Пётр Брюк Дорул-Ислом веб саҳифаси islamhouse.com га йўллаган мактуби орқали етиб келди. Мактуб "Жаҳон бош соврини" мусобақасида электрон рақамлар маданияти соҳасида энг кўзга ташланган сайт сифатида Ўрта шарқ ва араб давлатлари орасида биринчи ўрин эгалланганлиги табриги эди.\n"Жаҳон бош соврини" WSA ташкилоти БМТ "Маълумотлар оламининг бош соврини" уюшмасидан бир қисм сифатида йўлга қўйилган бўлиб, ушбу мусобақа жаҳонда энг афзал электрон маълумот эгаларини танлайдиган ягона тадбирдир. Мусобақа жаҳон бўйича электрон рақам маълумотларининг эгаларини илғорликка чорлаб, пешқадамликка ундашдан иборат.\nСоврин асосан электрон маълумотлар орасидаги камчиликларни тўлдиришни мақсад қилган бўлиб, 2006-йилдан буён дунёнинг 168 давлатидан иштирокчиларни қабул қилади.\n2007 йил 31-августь кунида Харватиянинг Бриюний оролида мусобақанинг ҳакамлар ҳайъати йиғилиши бошланди ва йиғилиш жорий йилнинг 7- сентябрига қадар давом этди.\nҲакамлар ҳайъати жаҳоннинг ҳар томонидан йиғилган 36 бетараф мутахасислардан ташкил топган бўлиб, улар 160 давлатдан танланган 650 иштирокчини ишини баҳолаган.\nWSA ташкилоти жорий йилнинг 3-4 ноябрь кунларида электрон маълумотлар мусабақаси совриндорларига Италиянинг Венеция шаҳри ҳокимияти бошчилигида икки кунлик конференция ўтказди.\nАллоҳ субҳанаҳу ва таолога чексиз ҳамду санолар бўлсин, унинг ўзи бундай ютуқларга эриштирди. Шундай қилиб Дорул-Ислом веб саҳифасининг ташаббусларига ҳиссаси қўшилган, ютуқларга эришишга сабаб бўлган ҳар бир кишини Аллоҳ ўзи даражотларини баланд қилсин, охиратини обод қилсин.\nВеб саҳифага аъзо бўлган барча биродарларимизни ушбу ютуқ билан табриклаб уларга янада яхши кайфият ҳамда Аллоҳ таолодан товфиқ сўраб қоламиз.\n"Жаҳон бош соврини" WSA ташкилотининг веб саҳифасини кўриш учун мана бу ерни босинг.


ПАРАЛИМПИЯ ЎЙИНЛАРИ ТАРИХИДАН. 2019, 6-сон\nСиз шу ердасиз: Бош сахифа Спорт ПАРАЛИМПИЯ ЎЙИНЛАРИ ТАРИХИДАН. 2019, 6-сон\nЯратилган куни 13.10.2020 07:11 | | | Кўрилган: 352\nХI ҚИШКИ ПАРАЛИМПИЯ ЎЙИНЛАРИ\n2014 йилнинг 7 – 16 март кунлари Россиянинг Сочи шаҳрида ХIҚишки Паралимпия ўйинлари бўлиб ўтди. Сочи ушбу Ўйинларга мезбонлик ҳуқуқини Халқаро Олимпия Қўмитасининг Гватемала пойтахтида ўтказилган 119-сессиясида қўлга киритди. Мазкур беллашувлар рамзлари сифатида қарама-қаршилик ва уйғунликни ифодаловчи Лучик ва Снежинка персонажлари танланди. Боиси, уларнинг тимсолида икки зиддият дўстлашиб, қийинчиликларни енгиб ўтиб, биргаликда катта ютуқларга эришади. 2013 йил май ойида омма эътиборига ҳавола қилинган паралимпия медалларининг юз қисмига 3 та ярим сферадан иборат Паралимпия рамзи туширилган бўлиб, орқа томонида “Қишки Паралимпия ўйинлари – 2014” тимсоли ва унда беллашилувчи спорт турларининг рус ва инглиз тилидаги номлари битилган. Медаль қиррасида Ўйинларнинг расмий номланиши рус ва инглиз тилларида акс этган. Шунингдек, кўриш ногиронлари учун Брайль шрифтидаги битиклар ҳам мукофотлардан ўрин олган.\nСочидаги олимпия объектларини қуриш ҳамда мусобақаларни ўтказиш учун ажратилган умумий маблағ 214 млрд. рублни ташкил этди. Ушбу маблағнинг 100 млрд. рубли давлат томонидан, 114 млрд. рублга тенг улуши инвесторлар ҳисобидан молиялаштирилди. Сочи ўйинлари доирасида имконияти чекланган кишилар учун қулай муҳит яратилиб, 1400 дан ортиқ транспорт воситалари, кўчалар ва йўллар, маданият ўчоқлари, соғлиқни сақлаш, таълим муассасалари уларнинг тўсиқсиз ҳаракатланишлари учун мослаштирилди.\nХIҚишки Паралимпия ўйинлари олови 2014 йил 26 февралдан эътиборан 10 кун ичида Россиянинг 45 та шаҳри, шунингдек, паралимпия ҳаракати ватани бўлмиш Буюк Британиядаги Сток-мандевилл ҳудудидан олиб ўтилди. Россия тарихида илк бор ўтказилаётган айни беллашув 7 март куни “Фишта” ўйингоҳида старт олди. Очилиш маросимида 1000 дан ортиқ санъаткорлар (шундан 140 нафари ногиронлиги бўлган шахслар), 7 ёшдан 63 ёшгача бўлган 2500 нафар кўнгиллилар қатнашишди. “Фишта” аренаси бўйлаб машъалани паралимпия чемпионларидан енгил атлетикачилар – Алексей Ашапатов, Ольга Семенова, чанғи пойгачиси Тарас Крыжановский, сузиш устаси Оксана Савченколар олиб ўтишди. Паралимпия оташдони Прибрежной ва Горный Деревеньмэрлари, сузиш,чанғи бўйича паралимпия чемпионлари Олеся Владыкина ва Сергей Шиловлар томонидан ёқилди. Ушбу маросимда илк бор давлатимиз байроғини тоғ чанғиси бўйича Ўзбекистон терма жамоаси аъзоси Рамил Гаязов стадион узра баланд кўтарди.\nПаралимпия мусобақаларида 45 мамлакатдан 567 нафар атлет иштирок этди. Улар Ўйинлар дастурига киритилган спортнинг чанғи пойгалари, биатлон, тоғ чанғиси, аравачада следж-хоккей ва кёрлинг турлари бўйича 79 медаллар жамланмаси учун қизғин баҳс юритдилар. Беллашувнинг сноуборд, тоғ чанғиси йўналишларида Евгений Слепов ва Рамил Гаязовлар Ўзбекистон шарафини муносиб ҳимоя қилишди. Ҳар икки спортчимиз 2013 йили Голландиянинг Ландграф шаҳрида бўлиб ўтган халқаро мусобақада Паралимпия ўйинлари йўлланмасини қўлга киритишган. 69 нафар атлетдан иборат Россия терма жамоаси 30 та олтин, 28 та кумуш, 22 та бронза медаль жамғарган ҳолда рекорд натижа қайд этди. Германия жамоаси 9 та олтин, 5 та кумуш ва 1 та бронза медаль билан 2-ўринни эгаллади. Ўйинларнинг ҳал қилувчи кунида Канада спортчилари 3-ўринга даъвогарликни қўлдан бермай келаётган украиналикларни 4-ўринга тушириб юборди. Ушбу қарағай барги мамлакати вакиллари 7 та олтин, 2 та кумуш, 7 та бронза медални қўлга киритган бўлса, украиналиклар 5 та олтин, 9 та кумуш ва 11 та бронза медаль совриндорлари бўлишди. Кучли ўнликнинг кейинги поғоналаридан Франция (5, 3, 4), Словакия (3, 2, 2), Япония (3, 1, 2), АҚШ (2, 7, 9), Австрия (2, 5, 4) ва Буюк Британия (1, 3, 2) вакиллари жой олдилар. ХIҚишки Паралимпия ўйинлари киши қатъияти ва матонати билан исталган мақсадга, демакки, юксак натижаларга эришиши, “мумкин эмас” деган чекловларни енгиб ўта олишини амалда яна бир карра исботлади.\nХII ҚИШКИ ПАРАЛИМПИЯ ЎЙИНЛАРИ\n2018 йил9 – 18 март кунлари Жанубий Кореянинг Пхёнчхан шаҳрида бўлиб ўтган XII Қишки Паралимпия ўйинларида дунёнинг 49 мамлакатидан 570 нафарга яқин спортчи иштирок этди. Улар биатлон, тоғ чанғиси, чанғи пойгалари, сноуборд, следж-хоккей, аравачада кёрлинг турлари бўйича 80 та медаллар шодаси учун ўзаро кураш олиб бордилар. Сноуборд илк марта алоҳида спорт тури сифатида Паралимпия ўйинлари таркибига киритилди. Жанубий Корея президенти Мун Жэ Ин ушбу спорт байрамини расман очиқ деб эълон қилди. Мусобақалар Россия Паралимпия Қўмитасининг мамлакатдаги допинг можароси оқибатида лицензиядан мосуво бўлиши туфайли мазкур давлат терма жамоаси иштирокисиз кечди. Можародан энг кўп жабр кўрган Сочи ўйинларининг бронза медаль совриндорлари бўлмиш следж-хоккейчиларни беллашувга яқин йўлатишмади.\nРоссиялик 30 та паралимпиячи Пхёнчхан Ўйинларида қатнашиш ҳуқуқини қўлга киритиб, нейтрал байроқ остида беллашишди. Паралимпия олтин медали учун курашган чанғичи ва биатлончи Михалина Лысовани сўнгги лаҳзалардагина ўйинга қўйишди. Екатерина Румянцева 3 та олтин, 2 та кумуш, Михалина Лысова 2 та олтин, 3 та кумуш, 1 та бронза, Анна Миленина 2 та олтин, 3 та кумуш, Алексей Бугаев 1 та олтин, 1 та кумуш, Марта Зайнулина 1 та кумуш, 3 та бронза, Валерий Рендкозубов 2 та бронза, Ирина Гуляева 1 та бронза медаль соҳиблари бўлишди.\nЯкунда умумжамоа ҳисобида АҚШ терма жамоаси 13 та олтин, 15 та кумуш, 8 та бронза, жами 36 та медаль совриндори сифатида ғолибликни қўлга киритди. 8 та олтин, 10 та кумуш, 7 та бронза, жами 25 медалга эришган Россиянинг норасмий терма жамоаси 2-поғонани эгаллади. Кучли учликка Канада терма жамоаси 8та олтин, 4та кумуш, 16та бронза,жами 28медальтўплаган ҳолда якун ясади. Умуман олганда, иштирокчи 26 давлат терма жамоаларига Жанубий Кореядан камида битта бронза медаль билан қайтиш насиб этди. Мазкур ўйинларда юртимиз шарафини ҳимоя қилган ягона вакиламиз Ёқутхон Холбекова тоғ чанғиси баҳсларида иштирок этди.\nПхёнчхан ўйинларга бағишлаб зарб этилган эсдалик тангаларида спортнинг қишки турлари ифодаланган. Масалан, 30000 корея вони миқдоридаги олтин тангада тоғ чанғиси, 20000 корея вони қийматига эга кумуш тангада шорт-трек, чанғида трамплиндан сакраш ва чана спорти тасвирланган.


Ажинларга қарши курашамиз » Ўзбекистон янгиликлари – Zamin.uz\n10 март 2017, 11:34\nМақолада ажинга қарши усулларнинг энг оддий ва осонларини келтириб ўтамиз.\nҚуёшли ҳавога чиқишдан аввал терига ультрабинафшали крем суриб, кўзойнак тақиб олинг. Қуёш нури терининг барвақт қаришига олиб келади.\nТерини яхшилаш учун мева ва сабзавотлар (клетчатка ва витаминлар), денгиз маҳсулотлари, гўшт ва тухум (оқсил), сут-қатиқ (оқсил ва кальций), сули ёрмаси (овсянка) ва дон маҳсулотлари (углеводлар), ёнғоқлар (оқсил ва ёғлар), асал истеъмол қилиш лозим.\nИш кунлари ва оғир иш ҳафтаси сўнгида дам олиб, ўзингизни «қайта тиклаш»ни ўрганинг.\nҲар куни жисмоний машқлар бажаринг, йога, рақс, сузиш ва бошқалар билан шуғулланинг. Шундай фаоллик чоғида тери кислород билан бойиб, ўзидаги зарарли токсинларни чиқариб юборади.\nЯнгиликлар » Ҳаёт тарзи » Ажинларга қарши курашамиз\n17:24 Дори-дармон воситаларини қўллашнинг сиз билмаган усуллари


Шукр қилганлар... (ибратли ҳикоя)\nБир йигит тўпланиб турган одамлар ёнига бориб, бор овозда бақира бошлади: “Бизга шундай кунларни насиб қилган, ризқимизни мўл, йўлимизни ёруғ, танимизни соғ қилган Аллоҳга ҳамдлар бўлсин!”.\nБир зумда йиғилиб турган одамларнинг барчаси йигитга жўр бўлди. Ҳаммаёқни “Шукр! Минг шукр!” деган садолар тутиб кетди.\nАммо ғамга ботиб ўтирган уч нафар кишигина бу хитобга жўр бўлмади. Буни кўрган йигит эса дарҳол уларнинг ёнига ошиқди ва улардан бунинг сабабини сўради.\n- Шароитим оғир! Фарзандим тўйиб овқатлана олмайди! Бошқа болалардек истаганича ўйна олмайди! Энди менга айтингчи, қандай қилиб тилимдан шукр деган сўз янграши мумкин?! деди ғамга ботиб ўтирган биринчи киши.\n- Фарзандим касал. Унинг ғамгин юзларига тикилсам, юрагим оғриб кетади! Қандай қилиб шукр дея айта оламан?! деди иккинчи бир ғамга ботган.\n- Менинг эса фарзандим вафот этди! Унинг жонсиз қўлларидан ушлар эканман, ўзимдан ўтганини ўзим биламан! Энди мен нима учун шукр дейишим керак?! деб йиғлаб юборди учинчиси.\nУларнинг дардини тинглаган йигит бундай деди:\n- Биродар, олдингиздаги одамга қаранг, фарзанди касал экан! Гарчи ўйнаб кулмасада, дилбандингизнинг соғлом эканига шукр қилинг! - деди биринчисига.\n- Фарзандингиз касал экан, ҳамдардман! Аммо олдингиздаги кишига қаранг! Бечора фарзандидан жудо бўлибди! Гарчи касал бўлсада, фарзандингизнинг тирик эканига шукр қилинг! - деди фарзанди касал ётган иккинчи кишига.\n- Менчи?! Мен нимага шукр қилай ахир?! - деди фарзандидан айрилган учинчи киши.\nЙигит унинг елкасига қўлини қўйди-да, кўз ёшларини артиб, деди:\n- Фарзандингиз ўтган бўлсада, бошқа яқинларингиз тирик эканига шукроналар келтиринг! Бутун яқинларим, барча қариндошларим даҳшатли сел оқибатида ҳалок бўлдилар!...\nДругие материалы в этой категории: « Қайтар дунё\tҚудратлиман деб хомхаёл қилиш – балонинг бошланишидир »


Дунёнинг энг машҳур санъат асарларига боқинг. Уларнинг ҳаммасида санъаткор ва муаллифларнинг имзосини кўрасиз. Яъни ҳар қандай санъаткор ўз асарига ўзининг муаллифлик ҳаққи сифатида ўз имзосини қўяди. Инсон ҳам энг муҳташам санъат асаридир. У ҳам ўзини мутлақо яратган Буюк Холиқнинг имзосини кўтариб юрган бўлиши керак. Ҳа, бу имзо қўйилгандир ва инсон зоти уни юрагининг энг қимматли жойида сақламоқда.\nЗобита атласини варақлар эканман, бир расмга кўзим тушди ва этларим жимирлаб кетди. Чунки у расмдаги юракнинг энг нодир жойида Роббимизнинг исми ёзилган эди. Менга шундай туюлгандир, дея расмга янада диққат билан қарадим. Ёзув худди уста бир хаттот қўлидан ўтгандай ниҳоятда ҳассослик билан ёзилган эди.\n«Яна адашаётган бўлмайин», дея дарров хонанинг деворида осиғлиқ турган лаган ичидаги «Аллоҳ» лафзига қарадим ва расмдаги ёзув билан солиштирдим. Бу асло тасодиф эмас эди. Чунки юракдаги «Аллоҳ» лафзининг на бир ҳарфи, на бир нуқтасида хато бор эди.\nҲа, йиллар бўйи қидирганим ва мутлаҳо борлигига ишонганим у муҳташам имзони ғарбликлар томонидан тайёрланган бир атласда ниҳоятда аниқ бир шаклда топдим. Атласни қўлимдан қўймай, хаёлимдан ўтган саволларга жавоб қидирардим.\nБу имзо тасодифий бўлиши мумкинми? Яъни фақатгина шу расмда аксланиб ҳолган бўлиши мумкинми? Менга тинчлик бермаган бу саволларга жавобни тиббий ёришлар ёрдамида топишим мумкин ва инсон юрагини ўз кўзим билан кўриб, ишонч хосил қилишим керак эди.\nДарҳақиқат, мен бажарган тиббий ёришларнинг натижаси шуни кўрсатдики, ҳар бир юракда бу имзо бор эди... Балки бу гапларимга лаб бурадиган ҳам топилиб қолар. Начора, Илоҳий Имзо бутун инсонларга хос бир тамғадир ва бу ҳаҳикатни инкор қилувчиларнинг ўзларида ҳам бу муҳр бордир. Бунинг устига, юракнинг имзо чекилган ўрни ниҳоятда қизиқ ва диққатни жалб қилувчи қисмдир. Чунки юрак тўқимаси мускул толаларининг тўр каби ўралишидан юзага келгани ҳолда имзо чекилган қисм бутун мускул тўқималаридан холидир ва бу қисм худди у муҳташам имзонинг аниқ кўриниши учун атайин шундай яратилгандай эди.\nҲа, юрак ҳар урганда «Аллоҳ» дейди ва Яратувчининг исмини бир дарвеш каби такрорлаб, коинотга жар солади.\nДоктор Нур Боқи (Туркия)


ССВ эпидемик вазият кучайиб бораётганини билдирди — Бишкек «қизил зона» деб топилди | ҚИРҒИЗИСТОН ЯНГИЛИКЛАРИ\nССВ эпидемик вазият кучайиб бораётганини билдирди — Бишкек «қизил зона» деб топилди\n6 апрелда ўтган брифингда соғлиқни сақлаш ва ижтимоий ривожлантириш вазирининг ўринбосари Улук-Бек Бектурганов ўлкадаги эпидемиологик ҳолат ҳақида маълумот берди.\nБектурганов COVID-19 юқтирганларнинг сони ортаётгани сабаб Бишкек «қизил», Чуй вилояти «сариқ» зонага кирганини билдирди. Қолган 6 вилоят ҳозирча «яшил» зонада.\n* «яшил» зона\n1)репродуктив сон** 1дан кам бўлганда ва ҳафтасига 100 мингдан 40 одам касалликка чалинса;\n2) репродуктив сон** 1дан кўп бўлганда ва ҳафтасига 100 мингдан 20 одам касалликка чалинса;\n1) репродуктив сон** 1дан кам бўлганда ва ҳафтасига 40дан 80гача бемор аниқланса;\n2) репродуктив сон** 1дан кўп бўлганда ва 100 мингнинг ичидан 20дан 50гача касалликка чалинса;\n1) репродуктив сон** 1дан кам бўлганда ва ҳафтасига 100 мингдан 80дан ортиқ касалликка чалинса;\n2) репродуктив сон** 1дан кўп бўлганда ва ҳафтасига 100 мингдан 50дан кўп касал аниқланса.\n** Репродуктив сон — бир одам касаллик юқтирадиганларнинг сони.\n«Асосан касаллик кучайиб кетишининг бир қанча сабаблари бор, уларга ниқоб кийиш режимини сақламаслик, оммавий маданий тадбирларни ташкил қилиш, одамлар кўп йиғилган жойларда масофани сақланмаслик киради. Одамларни ўз аҳволини тўғри баҳоламаслиги, хавфсизлик қоидаларига бефарқ муносабатда бўлиш ҳам катта таъсир қилади», — деб таъкидлади у.\nВазирнинг ўринбосари ўлкада COVID-19ни қайта юқтиришнинг расмий рўйхатга олишлари йўқлигини айтди.\n«Бу масала билан кўплар мурожаат қилишмоқда, ёзда коронавирус билан оғриганлар кузда ҳам оғришмоқда. Бу узоққа чўзилган, сурункали процесс», — деди у.\nШунингдек, Бектурганов карантин киритиш масаласини маҳаллий штаблар жойлардаги эпидемик ҳолатга қараб ҳал қилишларини таъкидлади.\nСоғлиқни сақлаш вазирининг ўринбосари Бишкек шаҳри ва Чуй вилоятидаги эпидемик ҳолат сабаб 6 апрелдан бошлаб қўшимча койкалар тайёрланаётганини ҳам билдирди.\nУнга кўра, Миллий госпиталда 110 койка тайёрланса, улардан 10 койка жонлантириш бўлимида. Чуй вилоят бирлашган касалхонасида 55 койка бўлса, улардан 5 койка COVID-19 юқтирганларни жонлантириш учун тайёрланган.\nБишкек мэрияси 1 апрелдан бошлаб шаҳарнинг барча савдо марказларида кўнгилочар ўйин майдонларини икки ҳафтага ёпиб, болалар учун ўйин майдонлари ишини тўхтатишга қарор қилган. Шунингдек, мэрия 6, 7, 8 ва 10-синфлар ўқувчиларини 1 апрелдан бошлаб офлайн ўқишга юбормаслик қарорини қабул қилган.\nБундан ташқари, шаҳар муниципалитетининг вакиллари кун сайин эрталаб бирифинг ўтказиб, шаҳардаги эпидемиологик ҳолат ҳақида маълумот беришмоқда.\n6 апрелда Бишкекнинг вице-мэри Айжан Чинибаева шаҳарликлардан ниқоб тақмаган одамлар кўп йиғилган жойларни аниқлаб, мэриянинг ходимларига маълум қилишни сўради. У муниципалитет чора кўради деб ваъда берди.\nАввалги мақолаҲукумат яна 188 минг кишини эмлаш учун Россиянинг «Спутник V» вакцинасини сотиб олади\nНавбатдаги мақолаСуд Фарид Ниязовни 10-июнга қадар тергов қамоғида қолдирди


17 май санасигача 37 та ОФЙ ва МФЙларда фуқаролар йиғини раиси (оқсоқоли) сайлови якунланди - AmuNews.uz - энг сўнгги янгиликлар\n17 май санасигача 37 та ОФЙ ва МФЙларда фуқаролар йиғини раиси (оқсоқоли) сайлови якунланди\nШУ КУНЛАPДА ТУМАНИМИЗДАГИ ОФЙ ВА МФЙЛАPДА ФУҚАPОЛАP ЙИҒИНИ PАИСИ (ОҚСОҚОЛИ) САЙЛОВИ УЮШҚОҚЛИК БИЛАН ДАВОМ ЭТМОҚДА.\nКўрсатилган номзодларнинг ўзлари яшаётган ҳудудларни яхши билиши, халқ томонидан катта ҳурмат ва эътиборга муносиблиги сайлов жараёнларида яққол намоён бўлмоқда.\nШуни мамнуният билан эътироф этиш керакки, бўлиб ўтаётган сайловларда ОФЙ ва МФЙ раислигига номзодлари қўйилган аёл-қизлар ҳам муқобил номзодлар орасида кўп овоз тўплашга эришмоқдалар. Хусусан, “Боғ” МФЙда ўтказилган сайловда Мақсуда Pаҳимова, Тошёп овулида бўлиб ўтган сайловда Гулшод Собирова, Бобур ОФЙда ўтказилган сайловда Гулбаҳор Pейимова, Куюккўпир ОФЙда ўтказилган фуқаролар йиғини раиси (оқсоқоли) сайловида Тамара Каримовалар кўп овоз билан йиғин раислигига сайландилар.\nЯнгиобод маҳалла фуқаролар йиғини раислигига Зебо Pажабова қайта сайланди.\nБугун, 17 май куни Қипчоқ овул фуқаролар йиғинида бўлиб ўтган сайлов ҳам ошкоралик ва шаффофлик руҳида, сайловчилар вакилларининг фаоллигида ўтказилди. Унда 265 нафар сайловчилар вакилларидан 254 нафари иштирок этишди. Белгиланган режага мувофиқ йиғин раиси (оқсоқоли) лавозимига қўйилган номзодлар Сатбой Наметов ва Юлдашбой Норбоевлар ҳақида сайловчиларга батафсил маълумот берилиб, номзодларнинг маърузалари тингланди. Якдиллик ва жипслик асосида ўтган сайловда 162 та овозга эга бўлган Сатбой Наметов йиғин оқсоқоли қилиб сайланди.\nШу куни Ўзбекистон МФЙда ҳам йиғин раиси (оқсоқоли) сайлови бўлиб ўтди. Унда 270 нафар сайловчилар вакилларидан 261 нафари, яъни 97 фоизи иштирок этишди. Ўзини-ўзи бошқариш органларида йиғин раиси (оқсоқоли) сайлови бўйича мавжуд қонунчиликда белгиланган тамойиллар асосида ташкил этилган сайловда сайловчилар вакиллари икки номзод - Чаршамбой Қурбонбоев ҳамда Лолагул Сафарбоевалар номзодлари учун овоз бердилар. Энг кўп овоз тўплаган номзод Чаршамбой Қурбонбоев йиғин оқсоқоли қилиб сайланди.\nТуманимизда жорий йилнинг 17 май санасигача 37 та ОФЙ ва МФЙларда фуқаролар йиғини раиси (оқсоқоли) сайлови уюшқоқлик билан жипслик асосида ўтказилди.


..:: ISLOM.UZ ::.. - Асал, қизиган нарса босиш ва қон олиш\nАллоҳ таоло: «Уларнинг қоринларидан турли рангдаги шароб чиқар. Унда одамлар учун шифо бордир», деган.\nШарҳ: Ушбу «Наҳл» сурасидаги асаларилар ҳақидаги оятнинг бир қисми, асалда одамларнинг баъзи дардларига шифо борлигини тасдиқлаш учун келтирилмоқда. «Наҳл» сурасидаги оятнинг тўлиқ матни қуйидагича:\n«Сўнгра ҳамма мевалардан егин. Бас, Роббинг осон қилиб қўйган йўллардан юргин», деб ваҳий қилди. Уларнинг қоринларидан турли рангдаги шароб чиқар. Унда одамлар учун шифо бордир. Албатта, бунда тафаккур қилувчилар учун оят-белги бордир».\nУшбу оятда Аллоҳнинг асаларига ваҳийси, ҳамда берган илҳомининг давоми келмоқда. Аллоҳ асаларига фақат уя қуришнигина эмас, балки бошқа нарсаларни ҳам илҳом қилгандир:\n«Сўнгра ҳамма мевалардан егин».\nУяни қуриб қўйиб, мевалардан емоқ ҳам асаларига Аллоҳ томонидан илҳом қилинган. Шунинг учун у бошқа ҳайвонларга ўхшаб турмайди, тўғридан-тўғри мева гуллари томон учиб кетади ва уни емоққа киришади.\n«Бас, Роббинг осон қилиб қўйган йўллардан юргин», деб ваҳий қилди».\nАллоҳ асаларига ўша меваларни, уларнинг гулларини топиш йўлларини осон қилиб қўйган. Одамзот топа олмайдиган жойда бўлса-да, асалари бир зумда уларни топиб боради. Ҳамда ўша мева ва гулларни ейди.\n«Уларнинг қоринларидан турли рангдаги шароб чиқар».\nАсаларининг қорнидан чиқадиган асалларнинг ранги турли бўлиши бежиз эмас.\n«Унда одамлар учун шифо бордир».\nЎша асаларининг қорнидан чиққан турли рангли шаробда одамлар учун шифо бордир.\nУшбу Қуръоний ҳақиқат тиб илми ривожланган сари янада аниқроқ ойдинлашиб бормоқда. Ҳозирда асалнинг шифобахшлик хусусияти ҳақида ўтказилган илмий тажрибалар натижаси ўлароқ кўплаб китоблар битилган. Қизиққан одамлар уларни ўқисалар Аллоҳ таоло нима учун айнан асалнинг шифо эканини Ўз китобида эслатиб ўтганининг ҳикматини тушиниб етадилар. Бу масала Қуръони Каримда зикр қилингани учун мусулмон табиблар томонидан алоҳида эътибор ила чуқур ўрганилгандир.\n«Албатта, бунда тафаккур қилувчилар учун оят-белги бордир».\nАсаларининг ҳаёт тарзи, уларнинг уй қуриши, бориб мева ва гулларни еб келиб, асал қилишлари ва ўша асал одамлар учун шифо бўлиши каби ҳодисаларда катта мўъжизалар бор.\n«Набий соллаллоҳу алайҳи васаллам: «Шифо уч нарсададир; қон олиш асбоби солишда, асал ичишда ва қиздирилган нарса босишда. Ва умматимни қиздирилган нарса босишдан наҳий қилурман», дедилар». Бухорий ривоят қилган.\nШарҳ: Машҳур алломаларимиздан Имом Бадриддин Айний ўзларининг Имом Бухорийнинг «Саҳиҳ»ларига ёзган шарҳларида ушбу ҳадиси шарифнинг шарҳида жумладан қуйидагиларни ёзадилар:\n«Набий соллаллоҳу алайҳи васаллам, «Шифо уч нарсададир», деганларида ушбу уч насадан бошқа нарсада шифо йўқ дейишни ирода қилганлари йўқ. Шифо улардан бошқа нарсаларда ҳам бор. Фақат Пайғамбаримиз соллаллоҳу алайҳи васаллам ушбу уч нарса ила хасталикни муолажа қилишнинг асл услубларига ишора қилдилар, холос. Чунки, хасталик асосан қон бузилишидан, сафродан ёки савдо-балғамдан бўлади.\nҚон бузилишидан пайдо бўлган хасталикни қон олиш билан даволанади.\nБошқа хасталиклар дори дармон бериш билан даволанади. Уларга асални зикри ила ишора қилдилар.\nБу услублар ила даволанмайдиган дардларни куйдириб босиш ила даволанади».\nУшбу мулоҳазаларни замонамиз тилига ўгирадиган бўлсак, худди шунга ўхшаш ҳолат ҳозир ҳам мувжудлигини кўрамиз.\nҲозирда ҳам кўпгина хасталиклар қондаги ўзгаришлар туфайли келиб чиқиши ҳаммага маълум. Шунинг учун беморликка ташхис қўйиш ишида ҳамма тиб мактаблари олдин беморнинг қонини текшириб кўришни йўлга қўйганлар. Қон алмаштириш, қон қуйиш, қонни тозалаш учун турли услубларни қўллаш ҳамма тиб мактабларининг асосий аҳамият берадиган услубларидир.\nҚонга боғлиқ бўлмаган хасталикларни дори-дармон билан тузатишга ҳаракат қилиниши ҳаммага маълум.\nБиз «қизитилган нарса босиш» деб таржима қилаётган услубда баъзи жароҳат, ўсимта ва шунга ўхшаш қонни тозалаш ёки дори ичириш билан тузалмайдиган ҳолатларда ўша жароҳатни кесиб туриб, тозаланган жойга қизиб турган нарсани ёки бирор моддани куйдириб кулини босиш йўлга қўйилган. Бу ишни бошқа услублар наф бермаган ҳолдагина қўллашган. Буни ҳозирги кунимиз истилоҳида жарроҳлик амалиёти дейилади.\nУшбу ҳадиси шарифда Пайғамбаримиз соллаллоҳу алайҳи васалламнинг олдин шифонинг уч туридан бири куйдириб босишда эканлигини таъкидлаб туриб, кейин:\n«Ва нарса қиздириб босишдан наҳий қилурман», дейишларини қандоқ тушинилади, деган саволга уламоларимиз қониқарли жавоб берганлар.\nЎша пайтда одамларда нарса қиздириб босиш дардни ўз табиати ила, албатта, тузатади, деган нотўғри фикр бор экан. Шунинг учун Пайғамбаримиз соллаллоҳу алайҳи васаллам у нарсани унча тарғиб қилмаганлар. Лекин шифони Аллоҳ таоло беради деган эътиқод ила ўша мазкур услубни ҳам йўли билан қўллашга шариат йўл берган.\nПайғамбаримиз соллаллоҳу алайҳи васаллам ўзлари Саъд ибн Муоз розияллоҳу анҳуга шу услбни ишлатганлар, бошқа саҳобалар ҳам ўз хасталикларини шу услуб ила муолажа қилганлари маълум ва машҳур.\n«Набий соллаллоҳу алайҳи васаллам: «Сизларнинг даволарингиздан бирортасида яхшилик бўлганда ёки сизларнинг даволарингиздан бирортасида яхшилик бўлса, бас, дардга мувофиқ келган қон олиш асбоби солишда, асал ичишда ва ўт ила чақиб олишда бўларди. Ва нарса қиздириб босишни хуш кўрмасман», дедилар». Учовлари ривоят қилишган.\nШарҳ: Ушбу ривоятнинг ровийси унинг аввалидаги «бўлганда» ва «бўлса» сўзларида шакка тушиб қолган экан. Шунинг учун икки хил сийғани ҳам келтирибдилар.\nБу ҳадиси шариф ҳам олдинги ҳадиси шарифнинг маъносини таъкидлаб келмоқда. Шу билан бирга тўлдирувчи қўшимча маъно ҳам бор. Ул маъно Пайғамбаримиз соллаллоҳу алайҳи васалламнинг, «дардга мувофиқ келган» деган гапларида ўз аксини топган. Яъни, ҳар бир қон олиш, ҳар бир дори ичиш ва ҳар бир жарроҳлик амалиёти шифога сабаб бўлавермас экан. Мазкур нарсаларнинг шифога сабаб бўлишларига Аллоҳ таолонинг иродасидан сўнг уларнинг дардга мувофиқ келиши ҳам шарт экан. Бу ишни юзага чиқишига ҳаракат қилиш ҳозиқ табибларга ишониб топширилгандир.\nАбу Саъид розияллоҳу анҳудан ривоят қилинади: «Бир одам Набий соллаллоҳу алайҳи васалламнинг ҳузурларига келиб: «Укам қорнидан шикоят қилур» бошқа бир лафзда эса «Укамнинг қорни юриб кетди», деди. У зот: «Унга асал ичир» дедилар. У иккинчи марта келди.\n«Унга асал ичир» дедилар.\nСўнгра у учинчи марта келди ва: «Батаҳқиқ, (айтганингизни) қилдим. Унинг қорнини юргизишдан бошқа нарсани зиёда қилмади», деди.\n«Аллоҳ рост айтадир. Укангнинг қорни ёлғон айтадир. Унга асал ичир», дедилар.\nБас, ичирган эди тузалиб кетди». Икки Шайх ва Термизий ривоят қилишган.\nШарҳ: Бу ҳадиси шарифдан ичи кетган шахсга асал фойдали экани кўриниб турибди. Бу ҳақиқатни бугунги кунда ҳамма билиб олган.\nПайғамбар соллаллоҳу алайҳи васалламнинг, «Аллоҳ рост айтадир», деганларида Аллоҳ таолонинг «Наҳл» сурасидаги асаларилар ҳақидаги «Уларнинг қоринларидан турли рангдаги шароб чиқар. Унда одамлар учун шифо бордир», деган қавли кўзда тутилгандир.\nЖобир розияллоҳу анҳудан ривоят қилинади: «Саъд ибн Муоз билагидаги томиридан яродор бўлди. Бас, Набий соллаллоҳу алайҳи васаллам ўз қўллари билан мишқосни қиздириб туриб, босдилар. Сўнгра унинг қўли шишиб кетган эди, у зот иккинчи бор яна қиздириб босдилар». Муслим ва Абу Довуд ривоят қилишган.\nШарҳ: «Мишқос» қиздириб ярага босиладиган асбоб.\nАҳзоб уришида улкан саҳобий Саъд ибн Муоз билакларидаги қон томирларига ўқ тегиб қаттиқ яраланганлар. У кишининг ҳурматларидан Пайғамбаримиз соллаллоҳу алайҳи васаллам ўзлари қараганлар ва ушбу ривоятда баён қилинганидек, даволаш ишларини ҳам шахсан ўзлари олиб борганлар. Қон оқиб турган томирга иссиқ нарсани босиб қонни тўхтатиш ўша вақтдаги бирдан бир услуб эди.\nЯна ўша кишидан ривоят қилинади: «Аҳзоб куни Убай ярадор бўлди. Бас, Расулуллоҳ соллаллоҳу алайҳи васаллам унга қизитилган нарса босдилар». Муслим ва Термизий ривоят қилишган.\nШарҳ: Пайғамбаримиз соллоллҳу алайҳи васаллам шунингдек, Асъад ибн Зурора розияллоҳу анҳуга яра чиққанда ҳам шу услуб ила даволаган эканлар.\nЯна ўша кишидан ривоят қилинади: «Набий соллаллоҳу алайҳи васаллам Убай ибн Каъб розияллоҳу анҳуга табиб юбордилар. Бас, у анинг бир томирини кесиб туриб, кейин қиздирилган нарса босди». Муслим ва Абу Довуд ривоят қилишган.\nШарҳ: Ушбу ҳадиси шарифдан тиб ишлари билан табиблик илмини ўзлаштирган мутахассис шахс шуғулланиши кераклиги чиқади. Табиб ўз илмига асосан хасталикни даволаш учун керакли чорани кўради. Пайғамбаримиз соллаллоҳу алайҳи васалламнинг бемор бўлган Убай ибн Каъб розияллоҳу анҳуга табиб юборишлари у зотнинг ҳар-хил табибликни даъво қилувчиларни эмас ҳақиқий тажрибадан ўтган тибни эътироф қилишларини билдиради. Ўша табиб олдин Убай ибн Каъб розияллоҳу анҳунинг томирларини кесиб туриб, кейин уни куйдиргани эса даволашда табиб илми асосида тасарруф қилишда ҳур эканини кўрсатади.\n«Набий соллаллоҳу алайҳи васаллам куйдириб даволашдан наҳий қилдилар. Бас, биз куйдириб даволадик ва нажот ҳам топмадик, мувофақиятга ҳам эришмадик». Абу Довуд ва Термизий ривоят қилишган.\nШарҳ: Бу Имрон ибн Ҳусойн розияллоҳу анҳунинг шахсий тажриба ва мулоҳозалари. У киши ўзларича тажриба қилиб куйдириб даволашдан фойда топмаганлар.\nИмрон ибн Ҳусойн розияллоҳу анҳунинг бавосир хасталиги бор эди. Бу хасталикдан у киши жуда ҳам қийналган эдилар. Шунда ундан қутилиш учун турли чораларни қўллаб кўрганлар. Жумладан, куйдириб даволашни ҳам синаб кўрганлар, лекин фойда бермаган. Ушбу ривоятда айтган гаплари ана ўша тажрибалари асосида айтилгандир.\nАбу Довуд розияллоҳу анҳу айтади: «Мана шу Имрон фаришталарнинг саломини эшитар эди. Куйдириб даволагандан кейин бу нарса узилиб қолди. Куйдириб даволашни тарк қилганда эса, унга салом бериш қайтди».\nШарҳ: Бу нарса ҳам Имрон ибн Ҳусойн розияллоҳу анҳунинг ўзларига хос бир иш. Дарҳақиқат, у кишига фаришталар салом бериб турар эди. Ўзларидаги бавосир хасталигини даволашга уриниб, унга мишқосни қиздириб босганларида фаришталарнинг саломи узилиб қолди. Имрон ибн Ҳусойн розияллоҳу анҳу ташвишга тушиб ҳодисани Пайғамбаримиз соллаллоҳу алайҳи васалламга айтдилар. Шунда Пайғамбаримиз соллаллоҳу алайҳи васаллам у кишига икки ишдан бирини; ёки фаришталар саломини, ёки бавосирдан тузалишни танлашни таклиф қилдилар. У киши фаришталар саломини танладилар. Бавосирларини куйдириб даволашни тарк қилдилар. Фаришталар у кишига яна салом беришни бошладилар.\nЯна қайтариб айтамизки, бу Имрон ибн Ҳусойн розияллоҳу анҳунинг ўзларига хос иш. Аслида куйдириб даволаш шартлари вужудга келганда жоизлигини аввал ўрганиб чиққанмиз.\nҚОН ОЛИШ ЖОЙИ ВА ЗАМОНИ\nБизда «қон олиш» деб аталадиётган истилоҳ арабларда иккига бўлинади.\nБиринчиси «ҳижома» деб аталиб, бошдан қон олишни англатади.\nИккинчиси «фасд» деб аталиб жисмнинг бошдан бошқа қисмидан қон олишни англатади.\nИссиқ ўлкаларда, жумладан, арабистонда бошдан қон олиш фойдали бўлгани учун «ҳижома» истилоҳи машҳур бўлиб кетган.\n«Расулуллоҳ соллаллоҳу алайҳи васаллам эҳромдалик ҳолларида бошларининг бир томони оғриганда, бошларидан қон олдирдилар». Бешовларидан фақат Абу Довуд ривоят қилмаган.\nШарҳ: Пайғамбаримиз соллаллоҳу алайҳи васаллам эҳром боғлаб Маккаи Мукаррама томон кетаётиб муборак бошларининг бир томони оғриб қолган. Леҳяй жамал номли жойга етганларида қон оладиган мутахассисни чақиртганлар. Шунда Абу Тийба номли ҳажжом келиб У зотнинг бошларидан қон олган.\nАнашундан қон олдириш лозим хасталик ориз бўлганда қон олдириш керак, эҳромдалик ҳолда ҳам қон олдирса бўлади, деган ҳукмлар олинган.\nРасулуллоҳ соллаллоҳу алайҳи васалламнинг ходималари Салмадан ривоят қилинади: «Набий соллаллоҳу алайҳи васаллам ким бошидаги хасталикдан шикоят қилса, қон олдир, дер эдилар. Ким оёқ оғриғидан шикоят қилса, ҳинно қўй, дер эдилар».\nШарҳ: Албатта, Салма розияллоҳу анҳо ўзлари гувоҳ бўлган нарсанинг хабарини бермоқдалар. У киши Пайғамбаримиз соллаллоҳу алайҳи васалламга бош ориғи ёки оёқ оғриғи ила мурожаат қилган ҳамма одамларни ва Пайғамбаримиз соллаллоҳу алайҳи васалламнинг уларга берган барча маслаҳатларини қамраб олган илмга эга эканликларини даъво ҳам қилганлари йўқ. Иккинчидан бу ишлар ва маслаҳатлар Пайғамбаримиз соллаллоҳу алайҳи васаллам яшаб турган муҳит, шароит ва беморларнинг хусусиятига қараб, тажрибага суяниб айтилган. Бу ҳадиси шарифдан ҳар қандай бош оғриғига қон олдириш, ҳар қандай оёқ оғриғига ҳинно қўйиш даво экан деган хулоса чиқариб олиш керак эмас.\nАбу Кабша розияллоҳу анҳудан ривоят қилинади:\n«Набий соллаллоҳу алайҳи васаллам бошларидан ва икки кураклари орасидан қон олдирар эдилар ва:\n«Ким мана шу ердан қон оқизса, бир нарса ила, бир нарса учун даволанмаса ҳам бўлаверади» дер эдилар». Иккисини Абу Довуд ривоят қилган.\nШарҳ: Бу гапдан вақти-вақти билан мазкур жойдан қон олдириб турган одам хасталикка дучор бўлиш эҳтимоли камаяди, деган маъно келиб чиқади. Шунинг учун ҳам авваллари баҳор мавсумида зулук солиш одати бўлган. Ҳозирги пайтда ҳам тажриба қилганлар бу маънони тасдиқлайдилар.\n«Набий соллаллоҳу алайҳи васаллам бўйинларининг икки томонидаги томирларидан ва елкаларининг юқори қисмидан қон олдирар эдилар. Ўн еттинчи, ўн тўққизинчи ва йигирма биринчи кунлари қон олдирар эдилар».\nШарҳ: Қонни қаердан олдириш ҳам аҳамиятли. Кўринган жойдан қон олдиравериш билан кўзланган мақсадга эришиб бўлмайди. Балки ушбу ҳадиси шарифда зикр қилинганга ўхшаш мутахассислар тажриба орқали аниқлаган ва фойдали эканини тасдиқлаган жойдан олдирилади. Албатта, қонни қаердан олишни бемор эмас, балки, табиб белгилайди.\nИккинчи муҳим нарса қонни қачон олдириш масаласи. Ушбу ривоятда келишича Пайғамбаримиз соллаллоҳу алайҳи васаллам ойнинг «Ўн еттинчи, ўн тўққизинчи ва йигирма биринчи кунлари қон олдирар эдилар».\nБу ўта муҳим нарса. Чунки, ой ернинг йўлдоши у билан доимий боғлиқ. Ой кечаси ерга нур сочиб туради. Ойнинг тортиш кучи ҳам ерга ва ундаги нарсаларга ўз таъсирини ўтказиб туради. Ойнинг бундан бошқа таъсирлари ҳам жуда кўп. Бас шундоқ экан ойнинг янги чиққан кунидаги таъсири бошқача, тўлин бўлгандаги таъсири бошқача ва охирлаб қолгандаги таъсири бошқача бўлиши турган гап. Қон олиш инсон вужудида катта ўзгаришларга сабаб бўладиган жараён. У ишни энг муносиб шароитларда қилиш керак. Ана ўша шароитлардан бири у амалиётнинг қилиш вақтини тўғри танлай билиш керак. Пайғамбаримиз соллаллоҳу алайҳи васаллам тасдиқланган тажрибаларга суяниб ушбу ривоятда зикри келган кунлари қон олдирар эканлар.\nУламолар бу ишнинг ҳикматини англаш учун тажриба ўтказиб ҳақиқатда мазкур кунлар қон олдириш учун энг муносиб кунлар эканлигини тасдиқлаганлар. Бу ҳақиқатни Ибн Қайюм ал-Жавзийя ўзининг «Зодул Маъод фии Ҳадйи хойрил ибод» номли китобида батафсил баён қилган.\nҲозирда энди-энди бу масалага бир оз эътибор берилмоқда. Баъзи бир жарроҳлик амалиётларини мавсумга қараб қилишга ўтилмоқда. Тез-тез «магнит бўрони» кунлари юрак хасталигига чалинганлар ўзларини эҳтиёт қилишлари кераклиги эълон ҳам қилинмоқда. Илм ўсиб бораверса ҳадиси шарифларда бундан минг беш юз аввал татбиқ қилинган ҳолатга етишиб олинса ҳам ажаб эрмас.\n«Набий соллаллоҳу алайҳи васаллам: «Ким ўн еттинчи, ўн тўққизинчи ва йигирма биринчи кунлари қон олдирса, ҳар бир дарддан шифо бўлур», дедилар».\nШарҳ: Албатта, қон олдиришга боғлиқ дардлардан шифо бўлади.\nНабий соллаллоҳу алайҳи васаллам сешанба куни қон олдиришдан наҳий қилар ва: «У кун, қон кунидир. Унда бир соат бор, унда (қон) тўхтамас», дер эдилар».\nШарҳ: Пайғамбаримиз соллаллоҳу алайҳи васалламнинг сешанба кунини қон куни номи ила атаганларини уламоларимиз икки хил таъвил қиладилар.\nБиринчиси, Қобил Ҳобилни сешанба куни ўлдирган. Одам боласининг қони биринчи бор сешанба куни оққан. Шунинг учун бу куни қон куни ҳисобланади ва у кунда қон олдириш марғуб эмас.\nИккинчиси, ҳафтанинг сешанба куни инсоннинг қони фаоллашган бўлади. Агар ўша куни қон олдирса, қони тўхташи қийин бўлади.\nАбдуллоҳ розияллоҳу анҳудан ривоят қилинади: «Расулуллоҳ соллаллоҳу алайҳи васаллам ўзларига исро қилдирилган кеча ҳақида сўзладилар. Албатта, қайси бир фаришталар тўпи олдидан ўтсалар, умматингни қон олдиришга амр қил, деганлари ҳақида сўзладилар».\nШарҳ: Ушбу ривоятларда қон олдиришга кўп тарғиб қилинишининг асосий сабаби Пайғамбаримиз соллаллоҳу алайҳи васаллам ва ўша пайтдаги мусулмонлар ўта иссиқ минтақа ҳисобланган Ҳижозда яшаганларидандир. Уларнинг шароити шуноқ бўлишини талаб қилган.\nИкрима розияллоҳу анҳу айтади:\n«Ибн Аббос розияллоҳу анҳунинг учта қон олувчи ғуломлари бор эди. Улардан иккитаси унга ва унинг аҳлига даромад келтирар эди. Биттаси ундан ва унинг аҳлидан қон олар эди».\nИбн Аббос, Набий соллаллоҳу алайҳи васаллам:\n«Ҳажжом қандоқ ҳам яхши банда, қонни кетказади, қуйилганни енгиллаштиради ва кўзни равшанлаштиради», деганлар», деди».\n«Албатта, қайси бир фаришталар тўпи олдидан ўтсалар, қон олдиришни лозим тут», дедилар».\nШарҳ: Бу ривоятдаги янгича маъно қон олишни касб қилиб даромад топиш, ўзи ва оиласи учун хос табиб-қон олувчи ихтиёр қилиш жоизлигидир.\nШунингдек, Пайғамбаримиз соллаллоҳу алайҳи васалламнинг қон олишни касб қилиб олган шахс-ҳажжом ҳақида яхши сўзлар айтганларидир.\nУчинчи нарса, Пайғамбаримиз соллаллоҳу алайҳи васалламнинг қон олиш туфайли етадиган фойдалардан учтасини зикр қилганларидир;\n1. «қонни кетказади»\nЯъни, қон олиш орқали бемордаги хасталикка сабаб бўлаётган қон чиқиб кетади.\n2. «қуйилганни енгиллаштиради»\nҚон олдириш даражасида хаста бўлганларнинг кўпларининг қони қуйилиб, қон томирлари қотишиб қолиши маълум. Қон олиш туфайли қолган қон ҳам суюқлашади, томирлар ҳам юмшаб қон айланиш жараёни ўз ҳолига қайтади.\n3. «ва кўзни равшанлаштиради»\nБу ҳам тажрибалардан ўтган ҳолат.


Шавкат Мирзиёев Тошкентда очилган янги заргарлик корхонасига ташриф буюрди - UzNews.uz\n15 январь, 15:46 894 0\nШавкат Мирзиёев Тошкентда очилган янги заргарлик корхонасига ташриф буюрди\nМазкур корхона йилига 6 тонна заргарлик буюмлари ишлаб чиқаради.\nБугун, 15 январь куни президент Тошкентнинг Чилонзор туманида ишга туширилган “Gold Moon Tashkent” корхонаси фаолияти билан танишди. Бу ҳақда президент Матбуот хизмати хабар берди.\nҚиймати қарийб 21 миллион доллар бўлган мазкур лойиҳа доирасида йилига 6 тонна заргарлик буюмлари ишлаб чиқарилади. Италия, Германия ва Туркиядан замонавий асбоб-ускуналар келтириб ўрнатилган. Ишга 400 дан ортиқ моҳир заргар жалб қилинган. Италиялик дизайнер ва техник ходимлар уларга ўз маҳорат ва тажрибаларини ўргатмоқда.\nҚайд этилишича, собиқ “ФОНОН” илмий-ишлаб чиқариш корхонаси негизида очилган ушбу ширкат маҳсулотлари замонавийлиги, сифати ва нафислиги билан ажралиб туради. Бугунги кунда уларнинг харидори кўпайиб, импорт ўрнини босмоқда. Шунингдек, завод биносида савдо дўкони ташкил этилган. Маҳсулотларнинг 15 фоизини Россия, Қозоғистон, Тожикистон, Қирғизистон, Афғонистон ва бошқа давлатларга экспорт қилиш режалаштирилган.\nКорхона хомашёни Ўзбекистоннинг тоғ-кон саноати комбинатларидан биржа савдолари орқали олади. Бу маҳаллий ҳунармандлар учун ҳам қулайлик яратади. Завод уларга ярим тайёр маҳсулотлар етказиб беради.\nБугун Шавкат Мирзиёев Олий Мажлис Сенатининг янги биносини ҳам кўздан кечирганди.\n6 март, 18:18 664 0\n6 март, 12:39 603 0\n7 март, 19:54 481 0\n6 март, 13:11 392 0\n6 март, 18:52 349 0\n7 март, 12:02 304 0\n07 Март, Якшанба 481 0\n07 Март, Якшанба 204 0\n07 Март, Якшанба 304 0\n03 Март, Чоршанба 2208 0


Маҳмуд Шерметов - “Ҳозир фақат ютуқларимизни айтиб мақтаниб кун ўтказаверсак, ютқазамиз!”- Kruz.uz\n19:20, 05.03.2018 1168 0 Шуҳрат Саидаҳмадов блоги\n"Сайёр-интервю" лойиҳаси доирасида Ёшлар иттифоқи Амударё тумани кенгаши раиси Маҳмуд Шерметов билан суҳбат (4-қисм):\n- Туманда профилактик ҳисобда турувчи вояга етмаган ёшлар қанчани ташкил қилади ва уларни ҳисобдан чиқариш бўйича қандай амалий ишлар амалга оширилмоқда? Бундан ташқари хорижда юрган ёшлар қанчани ташкил қилади?\nАмударё туманида профилактик ҳисобга олиган вояга етмаганлар 7 нафарни ташкил қилади. 1таси яқинда ушбу ҳисобдан чиқарилди. Ҳозирда ушбу вояга етмаган ёшларга етакчи мураббийлар бириктирилиб, тўгаракларга жалб қилинган. Ҳар ҳафтанинг пайшанба куни профилактик ҳисобда турган ёшлар билан учрашувлар ўтказилиб келинмоқда.\nХорижий давлатда юрган ёшлар жами 71 нафарни ташкил этиб, туман кенгаши ва бир қатор ҳамкор ташкилотлар билан биргаликда кўрилган чора-тадбирлар натижасида 21 нафари ўз яшаш манзилларига қайтарилган.\n- Мана, анча вақт бўлди, туманда Ёшлар иттифоқи мактаб БТ етакчилари сайланганига. Уларнинг фаолияти ҳақида нимларни айта оласиз?\nМактаб БТ еткачилари ўзларига берилган вазифаларни астойидил бажармоқдалар. Баъзи етакчилар ҳатто бошқа ҳамкасбларига намуна бўлмоқдалар. Ҳозир фақат ютуқларимизни айтиб мақтаниб кун ўтказаверсак ютқазамиз. Шунинг учун ишимизга танқидий қарашимиз керак. Шу жиҳатдан тумандаги 66-, 72-, 73-, 79-, 80-, 81-сонли мактаблари БТ етакчилар томонидан амалга оширилган ишлар ўта қониқарсиз ҳамда масъулиятсизлик билан қараганлиги аниқланди. Тумандаги БТ фаолияти бўйича ҳали камчиликларимиз бор. Бу бўйича ишларни тўхтатмасдан, тумандаги яна “бешлик” ташрифни режа график ишлаб чикилиб доимий назортга олинган.\nЎзбекистон Ёшлар иттифоқи Амударё тумани кенгаши қошида “Ёшлар боғи” ташкил қилинмоқда. Ҳозирда ер майдони танланди. Ҳозирги кунда тендер савдосига қатнашиш учун ҳужжатлар расмийлаштирилмоқда.\n- Тумандаги ижодкор ёшлар нима билан ишлаш жараёни қай даражада олиб борилмоқда?\nТумандаги ижодкор ёшлар ўртасида учраётган муаммо ва таклифлар ўрганилиб, уларни қўллаб қувватлаш мақсадида тегишли тўгаракларга жалб қилинди. Уларнинг илмий ишлари ва китобларини чиқаришга ёрдам кўрсатилди. Фаол ижодкор ёшларимиздан Шаҳзод Қурбонбоев Тошкент вилояти, Бўстонлиқ туманида ўтказилган “Ёш ижодкорлар форуми” да фаол иштирок этиб қайтдилар. Бундан ташқари, иқтидорли ижодкор қизимиз Қундузой Юсупова “Зулфия” давлат мукофотини олишга жуда яқин турибдилар.\n- Туман ёшларидан янги лойиҳаларни кутишимиз мумкинми?\nҲозирда Амударё телевединияси билан ҳамкорликда янги лойиҳа арафасидамиз. Телелойиҳа “Ёшлар ва замин” деб номаланади. Бу қандай бўлиши ҳозирча сирлигича қолгани мақул, “AmuTV” ни кузатиб борсангиз билиб қолишингиз мумкин(кулиб).\n- Туман кенгаши томонидан қолаверса, ёшларнинг ўзларидан қандай таклифлар илгари сурилмоқда?\nБиласиз, туманимиз ҳудудидан Амударё дарёси оқиб ўтади. Дарёга чўмилиш учун борган ёшларнинг сувга чўкишининг олдини олиш учун махсус чўмилиш ҳавзаларини барпо этиш, ички туризмни тивожлантириш ва туман табиий шароитидан унумли фойдаланган ҳолда дарёга катер ва қайиқларни қўйиш, Амударё ёшлари учун 200 ўринга мўлжалланган “Амфитеатр” қуриш таклифини олиб чиқмоқдамиз.\nҲозирги кунда Ёшлар иттифоқи Амударё тумани кенгашига тумандаги иқтисодиёт коллежи берилганидан хабарингиз бор ва тўгаракларимиз ўз фаолиятини бошлади. Туман ёшларини талаб ва таклифларидан келиб чиқиб моҳир сухандон Ойбекжон Бегимов “Нотиқлик” тўгарагини очиш ва дарс машғулотларини мутлақо бепул олиб бориш ҳақида таклиф киритдилар. Яқин кунларда бу тўгарак ўз фаолиятини бошлайди.\nБундан ташқари автомабилларга хизмат кўрсатиш бўйича техник-сервиз тўгараги ва архитектура йўналиши бўйича ҳам тўгараклар ташкил қилиш таклифлари ўрганилмоқда.\n- Хабарингиз бордир, Жаслар пресс клуби ўз сессияларини туманларда олиб боришни бошлади. Қораўзак туманидан кейин Амударёда ҳам Жаслар пресс клуби меҳмон бўлиши мумкинми?\nАгар “Жаслар пресс клуби” туманимизга ташриф буюрса хурсанд бўлардик. Туман ҳокими ва сектор раҳбарлари билан келишган ҳолда Жаслар пресс клубининг Амударёга келиши йўлида ўз таклифларимизни яқин кунларда билдирамиз.\nаерхологик топилма ошпаз Кемалар қабристони Савдогарбанк халқ таълими вазири ўринбосари тунги Лас-Вегас Бозатов Марказий Осиё Айқулаш жулдузлари Наримон Умаров\n14:12, 02.06.2020 288


От тепкисини от кўтарар\nБаҳор келиши билан Юсуф бобо томорқасига мевали дарахт кўчатларини ўтқаза бошлади.\n– Ажабо, – деди ўз-ўзига. Меҳнат қилиб, тер тўкиб, кўчат ўтқазяпман. Қайси бири мева беради, қайси бири бермайди. Худди инсон ҳаётига ўхшайди. Ўғил-қиз ўстирамиз, емаганини едириб, ичмаганини ичириб. Улғайганда бири қадрингга етади, бири етмайди, деб хаёл суриб, кетмонига суяниб, “уҳ” тортиб, энди ўтирган эди, дарвозадан ўғлини етаклаб кирган қизи Хуршидага кўзи тушиб, усти-бошини қоқиб, томорқадан чиқди.\n– Ассалому алайкум, дада, дарахт ўтқазяпсизми, ишни бошлаб юборибсизку, деди Хуршида.\n– Ҳа, қизим, уч йилда мева берса, невараларим бобом эккан, – деб ейишади, – деди бобо набирасини қучиб. Сўрига бошлади. Уйдан чиққан келин дарров жой ҳозирлаб, дастурхонга таклиф қилди. Ота кўрпачага ўтириб, юзига фотиҳа тортиб, ҳол-аҳвол сўраб кетди.\n– Қизим, куёвдан хабар борми?\n– Нега кетди?\n– Тўйга пул топиб келай, деб Россияга кетган.\n– Қизим “узоқдан аравалагандан, яқиндан тўрвала” деган гап бор.\n– Тўғри, дада. У қандай аҳволда яшаяпти, иссиққа зор, совуқда хор. Аҳволидан ким хабар олади? Ундан хат-хабар келмагани учун хавотирдаман. На пул келади, на хат. Бир товуққа ҳам дон, ҳам сув керак. Ҳа, деб сизларга қўл чўзаверишга ҳам уяламан. Укам жўжабирдек жон бўлса...\n– Қизим, сабр. Сабр таги сариқ олтин. Тун ортидан кун келади. Ноумид бўлма, болам. Унга ҳам осон эмас. Хуршида кўзига ёш олиб:\n– Кеча бирга кетган ўртоғидан хабар олмоқчи бўлиб, уйига бордим. У бир кун олдин Россиядан келган экан. Мен эримнинг хат ёзмаётганини, соғ-саломатлигини сўрадим. У:\n– Айтсам, тилим куяди. Айтмасам, дилим. Хуршида, хафа бўлманг. Четда ишлаш ит ётиш, мирза туриш бўлар экан. Қулдек хизмат қиласан. Ўртоғим Жабборнинг ошиғи олчи бўлиб, иш бошловчининг қизига уйланиб олган.\nБу гапдан мен ўзимни йўқотаёздим, сиримни бой бермай, лом-мим демай чиқиб кетдим.\n– Ёш боланинг кўз ёши уни тинч қўярмиди. Биров болага зор, биров боладан безор. Хафа бўлма, қизим. От тепкисини от кўтаради, от айланиб, қозиғини топар, деган гап бор. Бир кун бошига таёқ текканда келади. Қачонгача ўзга юртда хор бўлиб юради дейсан...\n– Дада, набирангиз келаси йили бешга тўлади.\nЮсуф ота қизининг нима айтмоқчи эканлигини тушуниб деди:\n– Қизим, ўғил болага дабдабали тўй қилиш шарт эмас. Шароитга қараб, Худойи ош бериб, суннат қилса ҳам бўлади. Кўрпага қараб оёқ узатиш керак, – деб қизининг кўнглини сал бўлсада кўтариб қўйди.\nХуршида қанча зардоб ютсада, ўғли Туробга дил дардини айтиб, отасини ёмонламаган.\n– “Дадам қачон келади?” – деса,\n– Албатта келади, сенга яхши совғалар олиб келади”, – деб кўнглини отасидан совутмаган. Хуршида уйидан кир ювиш хусусий цехини очиб, мижозлар олиб келган кийимларни ювиб, дазмоллаб, кун кўра бошлади. Гоҳо бўш пайтларида бозордан қовоқ олиб келиб, қовоқ сомса қилиб, тўйхоналарга сота бошлади. Унга гоҳо укасининг қизлари келиб ёрдам берар, дадаси Юсуф бобо ўтин ва ун келтирарди. Орадан кунлар, ойлар, йиллар ўтаверди. Хуршиданинг боласи тўққизга тўлди. Туроб бир куни уйдан чиқиб, дарвозани очса, почта қутисида турган хатга кўзи тушиб:\n– Ойи, ойи дадамдан хат келди, – деб, шодланиб, уйга кириб, хатни қўлига тутқазди. Хуршида кимдан эканлигини билмай, хатни очиб ўқиса, “забирай своего алкаша” деган гапдан бошқа гап йўқ эди. Хуршида дадасининг от айланиб қозиғини топар, деган гаплари эсига тушиб, бор дардини ичига ютиб, кўзларига ёш олди. Хат келганидан хабар топган Юсуф бобо ҳол-аҳвол сўраш учун қизи Хуршиданинг уйига келди.\nУ бор дардини тўкиб солди. Бу гапларни эшитган ўғли Туроб қалбидаги севинч ўрнини нафрат қоплай бошлади.\n– Ойи, сиз дадамни менга мақтаб юрар эдингиз, аслида акси эканда, – деди.\n– Болам, яхшими, ёмонми сенинг даданг. Қандай қилиб сенга ёмонлай. Сен ҳали кўп нарсани тушунмайсан. Сув кўрмай, этик ечиш керакмас.\nОрадан ҳафта ўтиб, пешин чоғида дарвозани кимдир тақиллатди. Хуршида дазмолни қўйиб, ким экан, деб бориб дарвозани очди. Эшик олдида соч-соқоли ўсган Жабборни дарров таниди. Онасининг ортидан келган Туробга:\n– Кел, ўғлим, бағримга босай – деди. У эса ўз отасини танимай ортга тисарилди.\n–Киринг, – деди Хуршида. Иссиқ овқат, чой бериб бўлдида, отасига куёви келганини хабар қилди. Хуршида ўғлини бағрига босиб, лом-мим демай ўтирарди. Ўғли бу нотаниш кишининг отаси эканини англади ва ундан кўз олмасди. Эшикдан кирган Юсуф ота чой ичиб ўтирган куёв боласи Жабборни зўрға таниди.\nЭрназар РЎЗИМАТОВ, 2017-10-30, 19:15 207


Ер сотган эр бўлмас… — Huquq\nHome / / Ер сотган эр бўлмас…\n28.02.2020\t, Муносабат 61\nПрокуратура органлари томонидан фермер, деҳқон ва бошқа ер эгаларининг манфаатини ҳимоя қилишда қонун устуворлигини таъминлаш чоралари кўрилмоқда.\nЎтган 2019 йилда Самарқанд вилоятининг айрим ҳудудларида кузатилган об-ҳаво экин майдонларига талофат етказган бўлса-да, деҳқонларимизнинг шижоати билан қийинчиликлар енгиб ўтилди. Жумладан, фермер хўжаликлари ва кластерлар 33 0645 тонна ғалла, 178 087 тонна пахта етиштирди, мева-сабзавот етиштириш ҳам ўтган йилларга нисбатан кўпаймоқда.\nВилоят прокуратурасининг ташаббуси билан Пайариқ туманидаги Қўлтўсин, Ғаллакор, Накурт қишлоқларида ёшларнинг бандлигини таъминлаш мақсадида 20 та сув иншооти қурилди ва шу орқали 240,4 гектар ерда интенсив боғ ва токзорлар барпо этилиб, 480 киши иш билан таъминланди.\nВилоятда 1099 гектар токзор яратиш ва унда сув тежайдиган ускуналарни жорий қилиш учун қайтармаслик шарти билан ташаббускорларга 7 млрд. 300 млн. сўм маблағ берилди. Ушбу имтиёзлардан фойдаланиб, фаолиятини қонуний асосда олиб бораётган деҳқонларимиз баракали маҳсулот етиштириб, юртимиз равнақига ҳисса қўшмоқда.\nБироқ ердан фойдаланиш қоидаларига бефарқлик билан қараётган, ерни ноқонуний эгаллаб, сотиб, бошқалар ҳисобидан бойлик орттириш истагида бўлганлар ҳам талайгина.\nЕрни талон-торож қилиш ҳолатларини аниқлаш бўйича тузилган ишчи гуруҳлар томонидан ўтказилган хатлов жараёнида айрим фуқаролар кўплаб экин майдонларини эгаллаб олиб, ноқонуний тарзда бинолар қургани, бунинг натижасида ер унумдорлигига жиддий зарар етказилгани, бунга эса мутасадди шахслар ўз вақтида муносабат билдирмагани маълум бўлди. Жумладан, вилоят бўйича 2482 та ҳолатда суғориладиган 436,3 гектар экин майдонида ўзбошимчалик билан уй қуриб олинган, 199 та ҳолатда 240,8 гектар ердан ўз билганича фойдаланиб келинган, 199 та ҳолатда 1056 гектар ер ноқонуний ажратилган.\nЎзбошимчалик билан эгалланган 216,9 гектар ерни бўшатиш ва ноқонуний қурилишларни буздириш тўғрисида судларга 1549 та даъво аризаси киритилди, 10,6 гектар ер ҳокимликлар захирасига қайтарилди.\nТуман ва шаҳар ҳокимларининг 570,8 гектар ер ажратиш тўғрисида чиқарган 113 та ноқонуний қарори бекор қилиниб, қонун устуворлиги таъминланди.\nҲуқуқбузарларга нисбатан ўнлаб ҳолатларда маъмурий қамоқ ва жарима чоралари қўлланди, 18 та жиноят иши қўзғатилиб, тергов жараёнида ҳосилдор ерларни ишдан чиқарган шахслардан 636 млн. 300 минг сўм зарар ундириб олинди.\nҲозир барча ҳудудларда ердан фойдаланиш аҳволини аэрокосмик тасвирга олиш тизими жорий қилинган, ушбу кузатув тизими уй қуришга ер ажратишда ҳам қўлланмоқда.\nЕрни ноқонуний эгаллаш бўйича жавобгарлик чоралари кучайтирилди. Шу билан бирга, ерни ихтиёрий қайтарган ва унинг оқибатларини бартараф этган шахсларни жавобгарликдан озод қилиш тартиби жорий қилинди.


Роналду ва Месси иштирок этмаган кеча Модричга аталди!\n27 сентябрь, 2018, 15:04\nИкки супер юлдуз душанба кунги The Best соврини тақдим этиладиган кечага келмасдан нафақат ушбу совринга, балки ФИФА, бутун мухлислар олдида ҳурматсизлик қилишдими?\nЛондонда бўлиб ўтган ФИФА маросимида энг нуфузли соврин хорватиялик Лука Модричга насиб қилди.\nЛондондаги муҳташам Royal Festival Hall га ФиФАнинг The Best соврини маросимига номинантлар ва иштирокчилар сифатида ташриф буюрган футбол юлдузларини кўриш учун бир қатор маҳаллий ёш мухлислар ҳам ўз қаҳрамонларини жонли кўриш илинжида ошиқишди.\nЖаҳон Чемпионатининг энг яхши ёш футболчиси Килиан Мбаппени сельфига тушаётгани, Серхио Рамоснинг «Реал» футболкасига дастхат қўяётганини кўриш мумкин эди. ФИФАнинг беш карра «Йилнинг энг яхши аёл футболчиси» Мартани Лука Модрич ёнида кўриниш берди.\nБу кўп вақтни олмасада, кўп нарсани англатади. Бирор кишидан сўрасангиз биринчи марта футболчидан дастхат олгани ёки бирга суратга тушганини ўзгача рухда гапириб беради. Бу бутун умрлик хотиралар. Бу ҳолат футболчи ва мухлис ўртасида мустаҳкам кўприк вазифасини ўтайди.\nКриштиану Роналду ва Лионель Месси бугунги кунда замонамизнинг энг яхши ва тан олинган икки футбол юлдузлари ҳисобланади. Улар эҳтимол футбол оламининг энг яхши икки вакили бўлиб қолар. Бироқ улар келишмади!\nЛионель Месси The Best соврини учун якуний учликка кира олмади ва балки Бирлашган Қиролликка ташриф буюриш унчалик аҳамият касб этмагандир. Якуний уч номинантлар – Криштиану Роналду, Муҳаммад Салоҳ ва Лука Модрич. Булардан фақатгина иккитаси кечага ташриф буюрди.\nРоналдуда бундай ҳолатда ўзига яраша баҳонаси борлиги аниқ. У ўтган ойда Монте Карлода бўлиб ўтган УЕФАнинг «Йилнинг энг яхши футболчиси» совринини топшириш маросимида Лука Модрич ғолиб бўлишини билгач, ташрифини бекор қилганди.\nСўнгги ўн йилда ушбу индивидуал совринга эгалик қилиб келган юлдузлар буни бу сафар уни қўлдан чиқаришганини билишса ҳам озгина мардлик кўрсатиб The Best нинг янги эгасини табриклаб қўйишлари жоиз эди.\nТантанали соврин топшириш маросимидан олдин Роналду ва Мессиларнинг келмасликлари маълум бўлгач, футбол жамоатчилиги бу вазиятни кескин қоралашди. Айниқса, уларнинг фикри битта жабҳада ҳамоҳанг бўлди. Икки футбол юлдузларининг келмасилиги қолган барча номинантлар қаршисида умуман ҳурматсизлик қилгани борасидаги ўй-фикрлар ўрин олди.\nМаросимда FIFPro талқини бўйича йилнинг «рамзий терма жамоаси» эълон қилинганида саҳнада 11 кишилик таркибдан фақатгина тўққизтаси бор эди.\nБу жуда ноқулай палла бўлди. Азар, Марсело ва бошқа футболчилар тиғиз тақвимга қарамай ташриф буюришган бир пайтда Роналду ва Мессиларнинг қандай муҳим ишлари бўлиши мумкин?\nУмуман олиб қараганимизда, футболдаги бундай совринлар энг зўри эмас. Аввало жамоавий ўйин ва ҳақиқий коллектив биринчи ўринда туради. Спортнинг ўзига хос хусусияти шундаки унда ғолиблардан кўра мағлублар кўпроқ бўлади. Фақатгина бир киши пиллапоянинг энг юқори чўққисида туради. Мағлубиятларсиз ғалаба йўқ.\nФақатгина бундан футболчилар қандай қилиб юқори чўққига чиқишда фойдаланади, шуниси муҳим. Бу спортнинг ажралмас бир бўлаги ва энг муҳим дарси ҳисобланади.\nАгарда ўтган йилларда Месси ва Роналдунинг ёнида ушбу совринни юта олмаслигини билгач ташриф буюришдан бош тортганлар бўлганда бошқа гап эди. Бирозгина ҳурмат, футбол учун, мухлислар учун, келгуси авлод учун оз бўлсада ҳурмат шарт.\nРоналдуда ютиш имконияти бор эди. У ҳам Чемпионлар Лигасини ютди, тўпурарлик борасида янги рекордлар ўрнатди. Кейинги сафар яна омад унга кулиб боқар.\nМесси ва «Барселона»нинг ўтган мавсумда ички чемпионатда ҳукмронлик қилганига қарамай уларнинг ютиши қийин эди. Эрнесто Валверде каталонияликлар бошқарувидаги дастлабки мавсумида икки совринни ютиб олганига қарамай ФИФАнинг «Йилнинг энг яхши мураббийи» соврини учун номзодлар қаторидан ҳам жой олмади. Месси энг яхши даврининг чўққисига чиққан. Бироқ у ўзлигини кўрсатиш учун янада ёрқинроқ совринларни эгаллаши керак бўлиб қолди.\nЭҳтимол, у ва Роналду йил бўйи кўрсатган меҳнатлари самараси қадрланмаганлигини ҳис қилишгандир. Чунки улар голлар, совринлар, ажойиб онларни йил бўйи бошларидан ўтказишди.\nМодрич кўпчиликнинг наздида энг яхши футболчи сифатида гавдаланиши қийин кечаётгандир, бироқ у фаолиятидаги энг яхши мавсумини ўтказди. Месси ва Роналдунинг қаторидан жой олиш шунча узоқ вақтни олди. Шунинг ўзи ҳам тан олиш шартлигини билдиради.


“Донецк халқ республикаси” тезкор қўмондонлиги қўмондони ўринбосари Эдуард Басуриннинг маълум қилишича, НАТО ва АҚШ анчадан бери украиналик куч тузилмалар ходимларига ноқонуний равишда қурол-яроғ етказиб бермоқда. Бу ҳақда РИА «Новости» хабар қилди.\n«АҚШ ва НАТО қурол-яроғ ҳамда ўқ-дориларни Украина қуролли кучларига ноқонуний равишда етказиб беришни анчадан бери амалга оширмоқда», - дея таъкидлаб ўтди у.\nБасуриннинг иддао этишича, Киев Болгарияда ишлаб чиқарилган РПГ-7 парчаланувчи гранаталарни олган ҳамда улар 31 июлга ўтар кечаси Авдеевка туманида қўлланилган.\n«Болгария НАТО давлати ҳисобланади, ҳамда Украина қуролли кучлари бўлинмаларида шундай қурол-яроғларнинг борлиги ўқ-дорилар ноқонуний етказиб берилишининг яна бир исботи», - дея қўшимча қилган у.\nАввалроқ The Wall Street Journal нашри америкалик амалдорлар орасидаги манбаларга асосан Пентагон ва Давлат департаменти Украинага танкларга қарши ракеталар ҳамда бошқа қурол-яроғни етказиб бериш бўйича режа ишлаб чиққанини хабар берганди. Таъкидланишича, идоралар Оқ уйдан тасдиқловни кутмоқда.\nОлдинроқ Трамп Россиянинг Украина бўйича ҳаракатлари ўзгаришига умид қилаётгани маълум қилинганди.\nАҚШ Украина НАТО ДХР


Баҳор мушоираси - Халқ сўзи\n13:57 04 Март 2020 Маданият\nАёл қалбини тушуниш қийин. Сиз буни тушунмассиз, шу қадар нозикки, фақат меҳр билан тушуниш мумкин. У она – бешикни қучиб келажакни тасаввур қилади, кўнгил роҳибаси – муҳаббати билан дунёни поклайди, ўқитувчи, шифокор, тадбиркор, раҳбар, ҳоким, сенатор...\nТарихда ҳам аёлларимиз давлат ишларида фаол бўлган. Халқнинг дардини тинглаб, ечим топган маликаларимизнинг яшаб ўтган ҳаёт йўллари ибратли. Эътиборингизга ўз даврининг етук шоиралари шеърларидан сараланган баҳор мушоирасини ҳавола этамиз.\nТоғу тош кезгум келур, лекин йўлим тўсгай ҳаё.\nМендан ўрганди-ю бўлди гулга булбул ҳамнишин,\nЎз ичига сақлагандек қип-қизил рангни ҳино.\nКийди мотам тўнини-ю, бўлди қадди ҳам дуто.\nБас, менга бу зебу зийнатким, исмим Зебуннисо.\nФиғонким, гардиши даврон айирди шаҳсуворимдин,\nҒамим кўп, эй кўнгул, сен бехабарсен ҳоли зоримдин.\nҒуборим ишқ водийсида барбод ўлди андоғким,\nБиёбонларда Мажнун тўтиё излар ғуборимдин.\nҚизил қондур сиришким, заъфарондур чеҳраи зардим,\nМени ким кўрса фарқ этмас, хазон бирла баҳоримдин,\nБузулди рўзгорим, хонаи айшим хароб ўлди,\nНа роҳат кўргамен эмди бузулғон рўзгоримдин.\nБиёбонларни излаб топмадим ёрим сўроғини,\nБерурман жон, сабо ногаҳ хабар келтурса ёримдин.\nДиёрим аҳли мендин ёрсиз бегона бўлмишлар,\nКи мен ҳам ёрсиз озурдамен ёру диёримдин.\nГаҳи йиртиб яқо, гаҳ қон ютуб, гоҳи фиғон эттим,\nНалар ўтди бу ахшом, Нодира, жони фигоримдин.\nКи булбул нола, афғон айламакни мендин ўрганди,\nВужудин шамъи сўзон айламакни мендин ўрганди.\nБориб саҳрога, қон бағримдин изҳор айладим бир кун,\nФалак бағрин қизил қон айламакни мендин ўрганди.\nШафақ хун бўлғуси, дил, ёр меҳри гар ниҳон бўлса,\nСамо гулгуни домон айламакни мендин ўрганди.\nКўруб абрў ҳилолинг, жон фидо қилдим жамолингга,\nУл ой ҳуснига қурбон айламакни мендин ўрганди.\nФиғонким, ғам тароғи хаста кўнглум реш-реш этти,\nСанам зулфин паришон айламакни мендин ўрганди.\nСени изларман андоқким, қуёш дийдорин изларда,\nКезиб тун-кун, шитобон айламакни мендин ўрганди.\nҚаноат қилди Вайсий, топти дилдин гавҳари назмин,\nСадаф ҳам дурри ғалтон айламакни мендин ўрганди.\nҚалам теккизма қошингга, бузилмасун бу хат,\nФалакдин ой мисоли узилмасун бу хат.\nИкки чизиқда мужассам ёсин айлади пай,\nБу икки маст қўйилмай тузилмасун бу хат.\nКўшингни кўрсатиб ойға, хижолат этма ани,\nЮзингда доира шакли сўзилмасун бу хат.\nЮзунгга боқсам ўқурман машаф оятини,\nИлоҳи ишқим ўтидек қўзилмасун бу хат.\nМужгон ўқи ҳамиша қошинггадур маҳрам,\nҚиёмат ўлғуча ҳаргиз тўзилмасун бу хат.\nТоқ узра тут ҳамиша икки қамар янғлиғ,\nЖаҳон нури ёғурмиш эзилмасун бу хат.\n“Вал-лайли вал-қамар” оят ёзар эрмиш Барно,\nХуруфи оят узра бирдек тизилмасун бу хат.